Patch 1.4.70 adalah satu lagi kemaskini yang besar untuk Mobile Legends: Bang Bang. Selain dipenuhi acara-acara menarik sempena ulangtahun MLBB iaitu 515EParty, terdapat banyak juga hero yang mengalami perubahan pada skill-skill mereka.
Ada yang menerima nerf agak hebat sehinggakan tidak lagi sesuai berada dalam meta. Ada juga yang menerima buff dan berkemungkinan menjadi pilihan ramai di rank nanti. Jom lihat senarai tersebut di bawah berserta perubahan dibawakan.
Ini adalah terjemahan dari nota patch 1.4.70 yang asal dalam permainan:
[Atlas]
Prestasi Atlas dalam permainan dikatakan sangat memberasangkan. Oleh itu, mereka menukar kemampuannya untuk survive tapi masih mengekalkan kemampuan untuk crowd control.
Frigid Breath: Kenaikan DEF dikurangkan dari 62-120 kepada 45-80.
Perfect Match: Durasi pegun dikurangkan dari 1.2 saat ke 1 saat. Bonus jumlah serangan magis dipertingkatkan dari 55% ke 80%.
[Freya]
Leap of Faith: Durasi pegun dipertingkatkan kepada 0.4/0.8/1.25.
Valkyrie Descent: Perisai dinaikkan dari 500-800 kepada 600-900.
[Badang]
Cooldown kuasa kedua, Fist Break dikurangkan pada awal peringkat jadi lebih mudah Badang nak lakukan kombo. Sementara itu, Damage Biasa untuk ultimate dikurangkan jadi lebih mudah bagi lawan untuk berdepan dengannya.
Fist Break: Cooldown diperbetulkan kepada 10 saat untuk semua peringkat (levels).
Fist Crack: Damage Biasa dikurangkan sebanyak 30 pada semua peringkat. Damage letupan juga dikurangkan sama sekali.
[Kaja]
Lightning Bomb: Keseluruhan Kuasa Magis dipertingkatkan dari 80% ke 120%.
Divine Judgement: Damage Biasa dikurangkan dari 360 ke 300, Perkembangan Damage menurun dari 180 ke 150.
[Hanzo]
Ninjutsu: Demon Thorn: Membuang instant unlock pada pembunuhan musuh.  Menambah sedikit keluasan Area of Effect (AOE).
Ninjutsu: Devastator: Apabila menggunakan kuasa ini ke atas pelbagai hero, ia akan unlock seals pada kuasa pertama berbanding hanya satu seal sebelum ini. Tidak akan diganggu oleh Ninjutsu: Demon Feast atau Battle Spells termasuk Flicker.
Kinjutsu: Pinnacle Ninja: Demon Bllood ditingkatkan dari 20 ke 25/35/45. Pertambahan Kelajuan Pergerakan dari 30% ke 50%.
[Nana]
Magic Boomerang: Damage Biasa dikurangkan dari 220 ke 200, Perkembangan Damage dikurangkan dari 40 ke 20. Keseluruhan bonus Kuasa Magis ditingkatkan dari 80% ke 100%. Durasi slow dari 1.55 saat ke 1 saat.
[Diggie]
Auto Alarm Bomb: Damage dikurangkan sebanyak 50 untuk semua peringkat.
Time Journey: Perkembangan Perisai dikurangkan dari 350 ke 150. Keseluruhan bonus Kuasa Magis dari 150% ke 200%.
[Karrie]
Lightwheel Mark: Damage yang dikenakan oleh lightwheels dikurangkan sebanyak 1% bagi Max HP hero. Diaplikasikan untuk semua peringkat (1-5).
[Carmilla]
Carmilla menerima nerf yang agak ketara patch kali ini.
Crimson Flower: Membuang boost pada Kelajuan Pergerakan. Penambahan nyawa bagi setiap hit dipertingkatkan dari 50-125 ke 60-150.
[Ling]
Assassin ini lebih lemah pada awal permainan dan diskalakan lebih baik pada minit akhir.
Cloud Walker: Peluang Kritikal berkurang sebanyak 15%.
Defiant Sword: Hanya menambahkan HP sekali saja untuk serangan ke atas beberapa sasaran.
[Lylia]
Black Shoes: Cooldown dikurangkan dari 50-40 saat ke 45-35 saat.
[Silvanna]
Cometic Lance: Tidak lagi menambah Kelajuan Pergerakan.
[Terizla]
Penalty Zone. Efek Slow ditetapkan semula dari 20% untuk kesemua peringkat kepada 20%/25%/30%.
[Valir]
Burst Fireball: Damage Biasa untuk letupan pada musuh dikurangkan dari 260-410 kepada 235-410.
[Masha]
Wild Power: Damage Biasa untuk enhanced Basic Attack dinaikkan dari 40 kepada 60.
[Chang’e]
Starmoon Shockwave: Keseluruhan bonus Kuasa Magis dipertingkatkan dari 80% ke 120%.
[Selena]
Abyssal Trap: Damage Biasa dikurangkan dari 400 ke 350.
Soul Eater: Damage Biasa dikurangkan dari 350 ke 300.
[Claude]
Blazing Duet: Damage Biasa dikurangkan sebanyak 10 untuk semua peringkat.


Seperti biasa, patch baru dalam Mobile Legends akan dikeluarkan dari masa ke semasa bagi memberi ruang kepada sesi permainan lebih adil dan tidak terlalu tertumpu pada hero tertentu.
Dalam satu patch yang dikeluarkan dua hari lepas, terdapat lima (5) hero yang paling terkesan dan menerima nerf agak teruk kepada mereka.

Uranus

Seperti yang kita tahu, Uranus adalah hero yang paling ‘liat’ untuk ditumpaskan kerana jumlah regen dan perisai yang tinggi. Kebolehan hero ini untuk memotong lane dan pada masa yang sama memberikan stack damage begitu menyakitkan kadangkala membuatkan ramai pemain ban hero ini di rank.
Uranus juga terkenal dengan kebolehan untuk membuli hero lain di lane tanpa berbalas kecederaan yang banyak.
Oleh itu kali ini Moonton membuat keputusan untuk:

Skill 2: Base damage untuk serapan pada perisai dikurangkan dari 400-1,000 kepada 300-750.
Ultimate: Perisai dan HP regeneration tambahan dikurangkan dari 50% di setiap peringkat kepada 30%-50%.

Popol dan Kupa

Dalam perlawanan rank tinggi, Popol dan Kupa mempunyai kadar pilihan yang tinggi kerana kebolehannya untuk memasang perangkap dan melakukan perma-stun kepada musuh sehingga tak boleh bergerak. Kupa (serigala) juga digunakan untuk memulakan perlawanan dengan mudah dari jarak jauh.
Jadi Moonton memilih untuk:

Attributes: Kupa dulu menerima 700+120% dari nyawa Popol tapi kini bertukar menjadi 1,300+80%.
Skill 1: Base damage 240-330 kepada 200-290. Serangan fizikal tambahan 60%-75%.
Skill 3: Pengurangan kelajuan pergerakan dari perangkap – 35%-20%
Ultimate: Penambahan kelajuan serangan: 30%-50% – 30%-70%

Luo Yi

Pada mulanya, hero percuma ini dimainkan sebagai mage tapi selepas menerima buff jarak pada kuasa pertama, Luo Yi banyak kali dimainkan sebagai support di peringkat tertinggi rank. Oleh itu,  Moonton mengenakan nerf agar support lain turut boleh dipertimbangkan.

Skill 1: Base damage 250-450 kepada 230-430
Skill 2: Base damage apabila tersentuh bulatan – 250-350 kepada 200-280
Bonus magic power 50%-40%
Jumlah damage dari Yin Yang reaction dan jarak skill dikurangkan sebanyak 10%

Ling

Hero ini adalah Assassin yang paling laju dan mudah bergerak dari lane ke lane. Ini membolehkan Ling untuk gank dengan mudah dan mengacau musuh yang sedang berada dalam teamfight dengan mudah. Kali ini, kelebihan itu dikurangkan sedikit keberkesanannya.

Pasif: Jika Ling dikawal (stun dan sebagainya), dia akan jatuh ke tanah dan diperlahankan sebanyak 30% selama dua saat.
Skill 2: Terdapat penambahan 0.1 saat untuk melompat dari dinding ke dinding sekarang.
Ultimate: Penambahan kelajuan pergerakan 30%-10%.

Yi Sun Shin

Sejak menerima revamp, Yi Sun Shin antara hero yang paling hebat dengan kebolehannya untuk berlawan dengan fighter tanpa berbalas kecederaan. Di rank tinggi, hero ini selalu digunakan dengan baik oleh pemain profesional.

Pasif: Damage critical untuk serangan pertama yang dikuatkan: 85%-100% – 70%-100%
Skill 1: 30% damage reduction kini tiada lagi.

Adakah anda berpuas hati dengan kesemua nerf ini? Patch penuh boleh dibaca dalam MLBB di mail (Important notice).


Hari ini, rakyat Malaysia berusia 18 tahun ke atas dan berpendapatan kurang RM100 ribu setahun layak menerima insentif dari kerajaan iaitu RM30 menerusi inisiatif e-Tunai Rakyat yang dibentangkan dalam Belanjawan 2020 baru-baru ini.
Bagi pemain Mobile Legends, anda boleh menggunakan insentif ini untuk menambahkan nilai Diamonds dalam akaun MLBB anda.
Caranya, log masuk ke aplikasi e-dompet, Boost dan klik pautan untuk selesaikan beberapa langkah bagi menebus RM30 e-Tunai anda. Selepas menerima amaun tersebut dalam beberapa jam, anda boleh ke tab yang ketiga dan klik pada ‘more‘.

Skrol ke bawah sehingga menjumpai sub-heading bertajuk ‘Games’ dan klik pada UniPin.

Pilih permainan Mobile Legends: Bang Bang dan isikan nama ID berserta kod zon di ruangan kosong. Di langkah kedua, pilih RM30 untuk 415 Diamonds.

Kemudian, Boost akan meminta nombor telefon untuk diisikan di ruangan terakhir sebagai bukti pembelian. Selepas klik “Confirm”, anda perlu sahkan pembelian dengan menggunakan baki dalam eWallet.

Selain Diamonds, jika anda berminat untuk membeli kod Steam, PSN ataupun Nintendo eShop, anda boleh menebusnya di dalam aplikasi Boost ataupun membelinya menerusi Touch n Go eWallet di kedai serbaneka 7 Eleven.


Selepas pasukan profesional Mobile Legends, Mystic umum mereka kehilangan tiga pemain, kaptennya, Kuja atau Ajwad Mohd Yusof bersuara tentang apa sebenarnya yang terjadi.
Katanya pemain disailang dengan cara tak baik dan tujuannya memuat naik post ini adalah untuk orang tahu apa yang terjadi. Kuja juga berkata dirinya sudah penat difitnah dan dikutuk.
TAKNAK LAGI BERDIAM

TAK RAMAI YANG TAHU PERANGAI SEBENAR ‘LALANG’

Penulis sendiri tak pasti siapakah ‘lalang’ yang dimaksudkan tapi pastinya keadaan jadi bertambah buruk dan diharap isu ini dapat diselesaikan segera.
Semoga Kuja bertabah dan terus melawan apa saja tohmahan yang dihadapinya.
Sumber: Ajwad Syira
Gambar cover adalah sumber dari eGG Network.


Pemain profesional Mobile Legends dari Indonesia, Oura atau nama sebenarnya Eko Julianto akhirnya membuat keputusan untuk bersara dari pentas kompetitif.
Bekas pemain EVOS Legends yang mahir bermain sebagai assassin itu membuat keputusan itu semalam dalam video EVOS TV yang dimuat naik di Youtube.

Antara intipati video tersebut ialah dia belajar banyak perkara mengenai semangat berpasukan, setia kawan, saling bantu membantu walau jatuh bangun bersama pasukan.
Oura yang berusia 20 tahun ini sebenarnya sudah berkahwin dan mungkin ini adalah kemuncak kariernya sebagai pemain profesional.
Dia mempunyai anak perempuan, Aaleyah Syifana Abiyah hasil perkahwinan dengan isteri, Tiora Reiska Alfian pada 2017 lalu.

Sepanjang bersama EVOS, Oura pernah memenangi beberapa kejohanan ternama antaranya juara Liga Profesional (MPL) Indonesia Musim Kelima dan Kejohanan Dunia, M1 yang diadakan di Axiata Arena, Bukit Jalil pada November lepas yang mana pasukan Mobile Legends terbaik Indonesia itu membawa pulang sekitar RM330,000.
(Foto: Hitekno.com)


Dalam kejohanan e-sukan, banyak pengalaman pahit dan manis ditempuh semata-mata untuk kejar impian.
Itu yang ditunjukkan oleh skuad UNIMAS E-Sports dalam kejohanan Mobile Legends Kejohanan E-Sukan Kampus #XPAXKEK yang berlangsung di Dewan Kuliah Pusat Ke-2, Universiti Malaysia Sabah (UMS) apabila mereka menewaskan skuad dari UMS itu dengan markah 2-0 berdepan dengan UMSKAL E-Sports pada 22 – 24 Mac lepas.

Mereka diwakili oleh Muhammad Idzhar Haziq Mohamad Haziq (kapten), 21, Zamry anak Paing, 21, Muhammad Hazeeq Abdul Wahid, 20, Muhammad Faizal Ridzuan Maula Salam, 21 dan Muhammad Abdul Qahhar Mohammad Zin, 21.
Terbang jauh dari Sarawak, pasukan UNIMAS E-Sports mendapat sokongan dan bantuan dana daripada ahli komuniti, kawan-kawan dan keluarga bagi menampung perbelanjaan sewaktu berada di Sabah.
Bersyukur tak terkira

Kapten pasukan, Muhammad Idzhar Haziq Mohamad Haziq, 21 meluahkan rasa bersyukur sebaik sahaja nama mereka diumumkan pemenang.
“Kami tak jangka langsung untuk menang tapi sebab hasil kerjasama satu kumpulan, rasa bersyukur sangat-sangat dengan kemenangan ini.
“Maklumlah ada banyak lagi pasukan lagi hebat dari kami. Jadi sepanjang tempoh untuk sampai ke final ini, kami belajar dari kesilapan. Bukan nak kata tak ada kalah. Banyak. Tapi dari situ kami membesar dan membuatkan kami sampai ke peringkat final ini,”
Idzhar juga mengatakan skuad ini sebenarnya bermula dari bawah apabila ditubuhkan sejak dua tahun lalu.
“Kami bermula dengan merekrut pemain yang berbakat. Dari situ kami masuk pertandingan peringkat kecil-kecilan. Alhamdulillah, boleh nampak ada keserasian dan pencapaian pun boleh tahan bagus.
Kata Idzhar, cara untuk menyeimbangkan pembelajaran dan latihan untuk persediaan #XPAXKEK ialah mempunyai jadual sendiri kerana sebagai pelajar universiti, waktu perlu digunakan sebaiknya.
“Memang kena ada jadual. Sebab sebagai pelajar, kita banyak ada join kelab dan aktiviti kolej dengan assignment dan presentation lagi. Masa kadang-kadang tak cukup.
“Kami juga ada latihan mingguan contoh macam hari Jumaat, Sabtu dan Ahad tu kena latih untuk cuba meta (strategi) baru dan kuatkan lagi kerjasama berkumpulan untuk role masing-masing,”
Ketika ditanya tentang kejohanan #XPAXKEK, Idzhar mengatakan acara ini sesuai untuk pelajar universiti khususnya.
“Menarik sebab ada macam-macam permainan (video game).
“Juga boleh ubah perspektif orang lebih berusia yang menganggap game ini sesuatu yang memburukkan. Ia boleh dijadikan satu kerjaya kalau kita sentiasa berdisiplin, konsisten dan mempunyai semangat untuk berjaya.
Idzhar juga berpendapat negeri-negeri Borneo melahirkan ramai atlit e-sukan berbakat, “Akhir kata, jangan sangka orang Borneo ini tidak berbisa!”
Penulis sekali lagi ingin ucap tahniah kepada UNIMAS E-Sports di atas kejayaan mereka dan semoga berjaya di Grand Final pada 26 April nanti! Jumpa korang dekat sana!
Terima kasih kepada XPAX, Kitamen, Perbadanan Ekonomi Digital Malaysia (MDEC), Predator, Sades, Moonton E-Project, Kementerian Belia dan Sukan (KBS), Esports Malaysia (ESM), Cadbury, Todak, Boost, Mountain Dew dan pihak UniSZA atas kerjasama ini.
Artikel ini ditulis bersama seorang lagi wartawan kami, Intan Mawarni. Terima kasih Intan!


Peminat Mobile Legends: Bang Bang akhirnya boleh bertanding secara kompetitif dalam Musim Kelima Liga Profesional permainan tersebut.
Bagi membuat pendaftaran untuk pusingan kelayakan Malaysia, anda boleh klik pada LINK ini.
Bagi pusingan kelayakan, ia akan bermula pada 7 hingga 9 Februari (Malaysia) diikuti dengan 15 dan 16 Februari untuk warga Singapura. Hanya dua pasukan Malaysia dan satu pasukan Singapura akan layak ke musim liga.
Tapi selepas menyaksikan kurangnya dua pasukan jemputan terus (asalnya tujuh), berkemungkinan penganjur akan menambahkan bilangan pasukan yang layak dari pusingan kelayakan.
Seperti musim lalu, liga akan berlangsung selama enam minggu pada Sabtu dan Ahad – pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April ini.
Kejohanan ini mengumpulkan hadiah terkumpul RM410,000.
Setakat ini, 5 pasukan yang dijemput terus adalah:

Team Bosskurr
Axis Esports
Todak
EVOS Esports SG
Geek Fam


Liga Profesional Mobile Legends (MPL) musim kedua menyaksikan empat pasukan hebat dari musim lalu iaitu AirAsia Saiyan, Bigetron Esports (IDNS SG), Mystic Burden (MCB) dan Flash Tyrants yang mendapat jemputan terus ke Regular Season bagi merebut hadiah terkumpul RM399,000.
Bagaimanapun, langit tak selalu cerah.
Pengurus pasukan FV. Mysterious Assassin (MyA) Benny Teh menulis status di laman Facebooknya, menyuarakan rasa kurang senang dengan kelonggaran format kejohanan itu.

Menurut Benny, terdapat skuad Mobile Legends yang gagal ke Regular Season, tapi 2 ahli dari pasukan berkenaan diterima memasuki salah satu pasukan yang mendapat jemputan terus lalu melayakkan mereka (dua ahli tadi) ke musim liga (walaupun mereka dah kalah di pusingan kelayakan).
Benny juga menegaskan ketidakadilan kepada pasukan lain yang dah bersusah-payah bertarung di pusingan kelayakan kerana terpaksa bermula dari bawah dan 2 pemain tadi mengambil jalan pintas untuk bermain dalam kejohanan.
“Saya berharap pihak penganjur membuat keputusan betul untuk perkara ini,”
Sementara itu, Justin Nicholas Gregory atau lebih dikenali sebagai Pseudo yang juga caster dalam MPL musim pertama turut menyuarakan pendapatnya.

“Apa saya nak katakan, dalam mana-mana kejohanan sukan, pemain berdaftar tak dibenarkan melompat antara pasukan melainkan ada masa untuk membuat pertukaran dan pembelian pemain.
“Pada waktu ini kalau ada keputusan dibuat berkenaan MyA dan roster mereka yang menyebabkan mereka tak dapat sertai Musim Kedua, jadi tiga lagi pasukan sepatutnya dah membuat roster lock.
“Pertukaran pada waktu ini (walaupun tak salah dalam peraturan) patut diteliti kembali. Mereka (penganjur) perlu mengeluarkan kenyataan untuk menjawab persoalan yang timbul,”
Pihak penganjur, eGG Network pula belum mengeluarkan kenyataan rasmi berhubung perkara ini.
BACA: “Kami Memang Mengikut Peraturan Dari Pihak Penganjur,” – Pengurus MCB, Anas Mohd Yusof


Mobile Legends: Bang Bang secara rasminya mengumumkan inisiatif terbaru mereka tahun ini iaitu “NEXT”.
Sesuai dengan namanya, Next merangkumi pelbagai pembaharuan dalam permainan antaranya meningkatkan kemampuan permainan, penyesuaian hero dengan patch terkini, peningkatan grafik, suara latar dan perkembangan harta intelek (IP).
Difahamkan, inisiatif jangka panjang ini akan memberikan pengalaman permainan berkualiti tinggi kepada pemain:
Fokus diberikan pertamanya kepada hero di mana hero yang lama menjadi kurang relevan dan memerlukan nafas baru. Oleh itu, projek NEXT akan mengubahsuai hero tersebut dan menaik taraf keupayaan serta abiliti mereka sesuai dengan mekanisme dan gaya permainan terkini. Proses ini akan dilaksanakan secara berperingkat.
Selain itu, hero-hero ini juga akan menerima pengubahsuaian pada model yang dinaiktaraf, animasi dan kesan bunyi.
Keduanya, NEXT akan memfokuskan pada mengoptimumkan dan meningkatkan kawalan dalam permainan.
“Smart Targeting” adalah ciri pertama membolehkan pemain memilih sasaran secara bebas dengan cara mudah dan tepat menerusi abiliti.
Targeting bertukar menjadi bulatan kecil, lebih mudah sasar hero
Selain itu, Moonton juga akan memasukkan fungsi kamera lebih efektif sebagai contoh, lebih banyak hero selepas ini akan mempunyai kamera yang zoom keluar dan kamera condong ketika menggunakan abiliti, seperti Pharsa.
Lihat video penuh untuk projek NEXT ini di bawah, kesemua perubahan ditunjukkan secara terperinci.

Foto: IGN SEA


Selepas mengharungi pusingan separuh akhir yang begitu sengit, pasukan tuan rumah, Proxy Alliance dari Universiti Sains Malaysia (USM) berjaya menewaskan skuad Wyverns Fury III dari Universiti Teknologi Petronas (UTP) dengan skor 2-1 di final MLBB Celcom XPAXKEK Semester 2 Zon Utara!

Saksikan video ulang tayang di bawah:

MLBB CELCOM #XPAXKEK SEM 2 Grand Final Zon Utara – Proxy Alliance [USM] VS Wyvern's Fury III [UTP]
Penutup perlawanan akhir MLBB #XPAXKEK SEM 2 bakal menyaksikan strategi team Proxy Alliance dari Universiti Sains Malaysia menentang team Wyvern's Fury III mewakili Universiti Teknologi Petronas yang sering memberi kejutan. Saksikan Finals secara LIVE #DemiMaruahKampus
Posted by My Game On on Sunday, October 13, 2019

Di tempat kedua dimenangi oleh Wyverns Fury III, diikuti oleh PTSB DOT COM dari Politeknik Tuanku Sultanah Bahiyah.
Ketiga-tiga pasukan ini layak untuk merebut hadiah keseluruhan RM180,000 di Grand Final akan diadakan di The Curve, Petaling Jaya, Selangor pada akhir November nanti.
——-
Edisi kedua Celcom XPAXKEK membawakan 2 kategori pertandingan iaitu Mobile Legends: Bang Bang dan PUBG Mobile dengan jumlah hadiah wang terkumpul sebanyak RM180,000.
Mengikut format semester lepas, pelajar-pelajar bertanding dalam lima zon iaitu:

Borneo (Wilayah Persekutuan Labuan, Sabah & Sarawak) – Universiti Malaysia Sarawak (UNIMAS), Kuching pada 21 & 22 September 2019
Selatan (Negeri Sembilan, Melaka & Johor) – Paradigm Mall, Johor Bahru pada 27 & 28 September 2019
Tengah (Kuala Lumpur, Selangor & Putrajaya) – Universiti Teknologi MARA (UiTM) Puncak Alam pada 5 & 6 Oktober 2019
Utara (Perak, Penang, Perlis & Kedah) – Universiti Sains Malaysia (USM) Kampus Induk Pulau Pinang pada 12 & 13 Oktober 2019
Pantai Timur (Kelantan, Terengganu & Pahang) – Kuantan City Mall, Kuantan, Pahang pada 26 & 27 Oktober 2019
Grand Finale – The Curve, Damansara pada 23 & 24 November 2019

Pasukan-pasukan berdaftar akan bertanding bagi merebut kedudukan 16 terbaik dalam peringkat online. 16 pasukan yang layak untuk kedua-dua game akan mara ke setiap zon bermula dari UNIMAS, Sarawak.
Pemenang pasukan dari setiap zon ini akan merebut gelaran juara keseluruhan dan hadiah wang terkumpul di The Curve, Damansara pada akhir November. Lebih menarik, kampus yang mengumpul mata tertinggi akan menerima biasiswa bernilai RM50,000 dibawakan oleh Celcom Xpax.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.


“Terasa sedikit kurangnya kemeriahan beribadat ketika bulan Ramadan kerana PKP, tapi pada masa yang sama saya lebih bersyukur diberi kesihatan yang baik dan tempat tinggal selamat untuk teruskan beribadat,” itu kata Mohd Zul Hisham Mohd Noor atau lebih dikenali sebagai Xorn dalam arena profesional Mobile Legends: Bang Bang.
Kata kapten pasukan Geek Fam itu, dia cuba dengan sedaya mungkin memperbaiki amalan di bulan mulia ini.
“Saya cuba memperbaiki amalan dengan solat di awal waktu dan lebihkan bersedekah,” katanya.
Xorn berkata, dia dan rakan seperjuangannya yang lain di Geek Fam memilih untuk berbuka puasa dan sahur dengan ringkas.
“Kalau tidak memasak, kami selalunya akan menggunakan perkhidmatan servis penghantaran makanan saja.
“Di bulan puasa ini, memang saya rindukan tepung pelita, lompat tikam, roti john dan murtabak,” katanya yang tinggal di gaming house.
Ketika ditanya mengenai persiapan menjelang playoffs Liga Profesional Malaysia dan Singapura (MPL MY/SG) Musim Kelima, Xorn berkata, mereka cuba mengenalpasti kesilapan dilakukan sepanjang musim liga.
“Kami cuba perbaiki kesilapan dengan menonton video yang lepas dan pada masa yang sama, belajar lebih fokus ketika berlatih,” kata Xorn.
Menurutnya, meta hyper carry juga masih boleh digunakan kerana nerf hanya pada Mask dan bukannya buff ungu dan merah. Terjadinya meta adalah disebabkan kedua-dua buff tersebut.
Xorn juga banyak meluangkan masa menyaksikan video perlawanan pemain profesional dari negara lain bagi menyesuaikan diri menjadi seorang pemain multi-role.
Katanya kepada peminat Geek Fam, dia mengharapkan sokongan tanpa henti dan untuk MPL playoffs, mereka akan all-out sepenuhnya.
“Insya-Allah kalau ada rezeki kami akan cuba memenangi MPL buat kali kedua,” katanya.
Pada musim liga yang lalu, Geek Fam mencatatkan rekod kemenangan cemerlang, menjadi satu-satunya pasukan Malaysia dengan pengumpulan mata lebih dari 10.
Playoffs akan bermula pada 1 Mei ini (Jumaat) hingga 3 Mei (Ahad).
Dua pasukan Singapura, Siren Clan dan Notorious Villains tersingkir dan tidak layak ke playoffs. Geek Fam akan bertempur dengan EVOS SG pada jam 8 malam Jumaat ini.


Kami melaporkan sebelum ini Honor MyA menolak tawaran menyertai organisasi terkenal yang akan menggugurkan enam orang pemain. Nampaknya hari ini ia menjadi kenyataan.
AirAsia Saiyan hari ini mengeluarkan kenyataan rasmi di Facebook mereka mengumumkan pengguguran enam nama iaitu Ahmad Fuad ‘Fredo‘ Alili, Mohd Farid ‘Soloz‘ Zakaria, Abdul Wandi ‘Logan‘ Abdul Kadir, Andi Alfian ‘Gripex‘ Firman, Sofian ‘Penjahat‘ Sultan dan Herwin ‘Rush‘ Baharuddin dari roster rasmi ASYN.
“Keputusan ini dibuat selepas berbincang dengan pemain yang menyuarakan rasa tertekan bermain di bawah jenama yang besar (AirAsia).
“Ada juga yang mempunyai niat untuk tinggalkan arena kompetitif dan fokus sepenuhnya kepada streaming,” kata Jeffery Chan, General Manager AirAsia Saiyan.
AirAsia Saiyan memenangi kejohanan MLBB All-Star Arena di Gegaria Putrajaya
Jeffery juga menambah dalam kenyataan itu mengatakan skuad ASYN antara yang paling berjaya dalam Mobile Legends esports kerana gameplay dan populariti tapi langit bukan selalu cerah.
“Kami percaya mereka ada potensi untuk membawa industri esports di Malaysia ini ke tahap lebih tinggi. Walaupun kami tekad untuk teruskan, kami percaya ia juga perlukan kerjasama kedua pihak.
“Biarpun pemain terikat dengan kontrak 24 bulan, kami takkan sesekali menghalang mereka untuk menempa nama sebagai streamer jadi keputusan sukar ini terpaksa dibuat,”
MASA DEPAN AIRASIA SAIYAN
Bagaimanapun kata Jeffery, organisasi ASYN masih komited sepenuhnya kepada esports dan arena kompetitif Mobile Legends jadi mereka akan terus mencari bakat baru untuk melengkapkan roster yang kekosongan ini.
“Kami akan umumkan pelan ini pada masa depan.
“Ia akan jadi satu cabaran besar tapi memandangkan musim MPL seterusnya hanya akan berlangsung pada 2019, kami percaya dengan baki masa yang ada ini, kami mampu untuk bina kembali skuad yang sama hebatnya dengan ASYN 2018 (Team Saiyan) yang semua orang kagumi.
“Sebagai organisasi esports, ini adalah cabaran terbesar dan kami ingin semua orang terus menaruh kepercayaan terhadap apa yang kami lakukan selama ini,”
Sementara itu, pengurus ASYN, Jin (Jinzy) rasmi meninggalkan organisasi itu manakala Ann Farhan (Hawkeye) pula akan terus kekal bersama ASYN dan akan membantu untuk membina roster baru bersama dengan pihak pengurusan ASYN.
Pencapaian terbaik mereka ialah memperoleh tempat keempat di Liga Profesional Mobile Legends (MPL) musim pertama, layak ke Piala Asia Tenggara Mobile Legends (MSC) 2018 dan banyak lagi.
Semestinya pengumuman mengejutkan ini akan memberikan impak yang besar dalam arena Mobile Legends tempatan. Kita masih belum tahu hala tuju sebenar pemain ini dan skuad manakah yang akan dibentuk ASYN nanti.
Nantikan artikel susulan dari kami.


Lima pemain Mobile Legends Team Bosskurr, Jamil Nurolla (Zaraki), Izme Haqeem Hamsjid  (Kaizer), Herwin Baharuddin (Rush), Abdul Wandi Abdul Kadir (Logan) dan Ahmad Ali Huzaifi Abdullah Hazawi (Leixia) kini sah bersama RSG Malaysia.
Pengumuman itu dibuat sebentar tadi di laman Instagram RSG.

Pastinya lineup baru ini adalah untuk mempersiapkan diri bagi menghadapi MPL Musim Ketujuh dan kejohanan besar lain Mobile Legends.
Segala info akan datang kami akan kongsi bersama anda nanti. Selamat maju jaya RSG Malaysia!
Foto: RSG Malaysia


Mungkin ramai yang mengenali pemain Malaysia, Sasa bersama salah satu pasukan hebat Mobile Legends di Indonesia, Onic Esports. Tapi jangan pula kita lupa bekas pemain Geek Fam, Rippo yang berbakat kini bersama Aerowolf Jr!
Rippo atau nama sebenarnya Muhammad Arif Abdul Halim, 19 sudah lama berlatih bersama rakan sepasukannya dari negara Garuda tersebut. Di Instagram rasmi @aerowolfproteam, mereka mengumumkan lineup penuh pasukan Aerowolf Jr yang akan bertanding di MLBB Development League (MDL) Musim Pertama.
Lineup rasmi Aerowolf Jr:

Zoeybit
Rippo
Watt
Groot
Jo
Trixie
Cubbinz

Rippo (depan, dua dari kanan)
MLBB Development League adalah kejohanan berprestij yang membabitkan pasukan di tahap kedua (di bawah MPL).
Mengikut format yang disebutkan Mineski Indonesia (penganjur MPL), nampaknya MDL mengumpulkan lapan pasukan menerusi pusingan kelayakan untuk menentukan empat pasukan terbaik yang akan bertemu lapan pasukan junior finalis MPL (tahap kedua) di musim liga.
12 pasukan ini akan bertanding pada musim liga yang akan berlangsung bermula 17 Februari ini. Hanya lapan pasukan terbaik akan bertanding di playoff!
Ikuti kami di Facebook dan Instagram.
Saksikan kami di YouTube.


Organisasi e-sukan tempatan, Red Esports hari ini mengumumkan barisan penuh pemain-pemain mereka untuk Liga Profesional Mobile Legends: Bang Bang (MPL MY/SG) Musim Keenam yang akan bermula pada 28 Ogos ini.
Dalam satu posting di Instagram, mereka memuat naik satu gambar memperlihatkan kesemua pemain. Umum mengetahui, pemain-pemain Red ini adalah bekas lineup Orange Esports Reborn yang berjaya meraih tempat ketiga dalam MPL musim lalu.
Silo, Mal, Eren, Grengo, Cakbu dan Mom melalui pusingan kelayakan dari bawah dan berjaya meraih top 4 dan seterusnya menjadi antara dua pasukan yang layak ke musim liga kali ini di bawah nama Red Reborn.

View this post on Instagram

Burn If You Must, Reborn Once Again 🔥 MPL MY/SG S6. RED REBORN Save The Date 28.08.2020 — #redrebornrevenge #redbangkit #redonfire #MPLMYSGS6 #MLBB #MobileLegends #MLBBEsports #MPL #MobileEsports #Malaysia #Singapore . . *Repost due to typo error. Apologies from our team 🔥 Keep supporting RED!
A post shared by  RED Esports (@redesports.my) on Aug 11, 2020 at 4:01am PDT

Musim liga MPL MY/SG Musim Keenam akan bermula pada 28 Ogos ini. Sebanyak 10 pasukan akan bertanding selama enam minggu iaitu:

Pasukan Malaysia:

Team Bosskurr (jemputan)
Geek Fam (jemputan)
Todak (jemputan)
Orange Louvre Esports (jemputan)
Team SMG (kelayakan)
Red Bella Ciao (kelayakan)

Pasukan Singapura:

Resurgence (jemputan)
EVOS SG (jemputan)
Forsaken (kelayakan)
Divinity Esports (kelayakan)

Ikuti perkembangan terkini musim liga nanti dengan mengikuti #MPL dan laman Facebook, Instagram serta Twitter kami.
Foto: Red Esports


Zhask dah keluar. Excited tak korang? Tapi penulis dengar ada yang tak puas hati dengan hero baru ini. Perkataan seperti OP (overpowered), tak balanced dan pelbagai lagi istilah selalu dilemparkan korang pada hero mage yang sangat hebat dalam Mobile Legends ini.
Pasti korang terfikir, macam mana agaknya untuk tewaskan Zhask ataupun at least counter hero ini di lane? Jom ikuti teknik-teknik ini!
Sebelum itu, korang perlu faham, walaupun Zhask yang terbaru dimasukkan dan mendapat nerf dalam patch lepas, dia masih lagi kuat dan viable (masih relevan).
Zhask. FOTO: TheFreshPost
Untuk pengetahuan lanjut, Zhask adalah mage yang lebih fokus kepada poking pihak musuh dan memusnahkan turret mereka. Skill pertamanya adalah kekuatan utama dan boleh membawa damage yang menakutkan kepada musuh dan juga turret. Ultimatenya pula hanya menguatkan lagi skill pertamanya.
Bagaimanapun, Zhask lebih terdedah kepada ancaman assassin dan mungkin sukar melepaskan diri kerana tiada escape mechanism.
Hero Boleh Digunakan
1.  Hayabusa

Semua orang tahu hero ini sememangnya mobile dan boleh dikatakan boleh melenyapkan musuh tanpa berbalas kecederaan. Oleh itu, kit miliknya sangat sesuai untuk menewaskan Zhask.
Gunakan kuasa phantom berdekatan ataupun ke dalam Zhask apabila dia tidak berdekatan dengan turret atau sedang dalam cooldown. Jika tak mampu, cederakan dia terlebih dulu dan gunakan ultimate apabila nyawanya benar-benar low. Jika dia menggunakan ulti, ingat untuk second skill keluar daripada kawasan berbahaya itu!
2. Chou

Paling mudah sekali, gunakan build tank kerana Chou mempunyai peratusan untuk stun dan combo Zhask sebelum dia mampu berbuat apa-apa. Apabila korang menjadi tank, korang dapat menyedut damage daripada turret miliknya.
3. Harley

Hero ini mempunyai dua kemungkinan. Sama ada korang tewas dulu atau Zhask. Tapi di tangan pro player, ia sangat mudah. Caranya, cederakan Zhask menggunakan skill pertama.
Gunaka ulti secepat mungkin sebelum Zhask mengeluarkan turret dan ulti. Jika dia sudah menggunakannya, apa lagi lari lah daripada situ! Mungkin kalau bernasib baik, damage inflicted daripada ulti boleh membunuhnya.
4. Irithel

Antara marksman yang mampu melawan Zhask kerana tugas korang ialah poke pihak lawan. Korang boleh serang ketika bergerak dan ini membolehkan korang mengelak serangan daripada turret Zhask dan di stun olehnya.
Apabila korang dah poke sebanyak mungkin dan ingin membunuhnya, pastikan turret dimusnahkan terlebih dulu. Kemudian gunakan first skill dan ultimate untuk lebih dekat kepadanya.
Jika dia cuba lari, gunakan kuasa kedua untuk slow. Jangan risau, korang akan selalu dapat menangkapnya kerana kemampuan untuk serang ketika bergerak sekali gus menunjukkan Irithel adalah musuh paling berbahaya kepada Zhask.
5. Zilong

Sebagai Zilong, korang boleh drop-kan nyawa Zhask secepat mungkin dengan ulti dan jika dia ingin lari, Zilong sangat laju dan kuasanya untuk gap-closure tiada tolok bandingnya. Jika di tangan pro-player pasti mudah untuk korang hapuskan Zhask sebelum dia sempat counter-play kerana kelajuan dan ketangkasan hero ini.
Taktik
1. Jangan solo kecuali kalau korang ada advantage
Melawan Zhask berdepan seorang diri boleh menjadi tindakan kurang bijak. Jika korang assassin, pastikan dia menggunakan kesemua skillnya atau sedang dalam cooldown. Apabila korang berjaya catch Zhask, lenyapkannya sebelum dia sempat bertindak.
Jika korang bukan assassin, janganlah bermimpi untuk membunuhnya. Walaupun tugas Zhask adalah poking dan push, pemain yang berpengalaman boleh menukar situasi buruk kepada baik sekali gus menggagalkan usaha korang dan memberi kelebihan kepadanya.
2. Sasar Zhask, bukan turretnya
Jika korang berjaya hapuskan turretnya pun, Zhask sentiasa punya peluang untuk meletakkan satu lagi, membuatkan effort korang tak berbaloi pun.
Jika dalam teamfight dan Zhask mengawal pertarungan itu kerana turret miliknya, pastikan korang terus menewaskannya! Ini adalah perkara ‘wajib’ perlu buat untuk lenyapkan Zhask terlebih dulu kerana jika dia berjaya melepaskan ultimatenya, say goodbye lah guys!
3. Jangan fokuskan pada Zhask saja
Penulis faham korang nak lenyapkan Zhask untuk mengelakkan dia fat (banyak gold untuk beli kelengkapan) tapi jangan terlalu aim dia saja. Korang pasti akan termasuk perangkap dan kena gank (diserang hendap dari arah tak diduga). Dia juga boleh tewaskan korang satu lawan satu.
Jadi inilah dia cara-cara untuk korang kalahkan Zhask. Kalau korang ada cara lain dengan hero berbeza, perlu diingatkan Zhask sangat lemah kerana ketiadaan escape mechanism dan jika turretnya dihapuskan dengan segera, hero ini boleh dikatakan kurang impak dalam perlawanan.


Liga Profesional Mobile Legends: Bang Bang Indonesia (MPL ID) musim keenam akan bermula tak lama lagi. Dikhabarkan, Bigetron Esports akan sekali lagi muncul di pentas perlawanan terhebat pasukan MLBB tersebut.

Pemain Malaysia yang kini bermain untuk skuad Bigetron Alpha, Muhammad Arif Abdul Halim atau Rippo turut tercalon dalam lapan pemain yang akan bertanding.
“Mereka (lapan pemain) ini dipilih bertanding di MPL kerana prestasi yang mantap di scrim dan itu menarik perhatian jurulatih dalam proses pemilihan,” kata Arif ketika dihubungi MyGameOn.
Arif turut melahirkan rasa teruja pertama kali akan bertanding di liga yang membariskan pasukan terhebat Mobile Legends di rantau ini.
“Saya teruja dapat bermain di MPL Indonesia kerana ia lebih mencabar dari MPL Malaysia dan Singapura.
“Malah, saya ingin membuktikan kemahiran bermain di MPL ID kerana sebelum ini saya tak begitu berpuas hati di MPL sebab tak lepas playoff,” katanya.
Tambah Arif, visa ke Indonesia akan siap tak lama lagi dan ini adalah satu berita baik untuknya.
“Saya selalu scrim (berlatih) bersama ahli pasukan secara online saja dan tak lama lagi saya dapat berangkat ke Indonesia main di gaming house BTR.
“Semestinya ini adalah satu peluang untuk saya menambahkan keserasian antara pasukan,” katanya.
Ketika ditanya hero apakah yang menduduki ranking Tier S dalam musim ke-16 ini, kata Arif, dia memilih Uranus.
“Hero tersebut tidak mendapat nerf ataupun buff pada ketika ini jadi ia sering digunakan dalam perlawanan,” katanya.
Ikuti kami di Facebook, Twitter dan Instagram. Saksikan kami di YouTube.


Pada 13 hingga 15 Julai lepas, BEKRAF Game Prime 2018 diadakan di Indonesia dalam usaha menghimpunkan stakeholder bagi industri game, peminat permainan video dan pembangun-pembangun game berkumpul mempamerkan produk mereka kepada umum.
Pemain profesional esports di Indonesia bertanding untuk merebut slot ke SEA Finals, Kuala Lumpur pada bulan depan. Mereka adalah pemain PES 2018 yang bertanding dalam pusingan Wild Card. Selain itu 8 pasukan Mobile Legends seperti EVOS, RRQ dan Aerowolf bertanding dalam invitational tournament.
Berikut adalah pemenang bagi setiap kategori:
PES 2018
1. Juara – PBC Paul2
2. Naib juara – Javelin Pluxandika
3. Best of Four – Banisoll & Alfin
Mobile Legends Invitational 2018
1. Juara – RRQ O2
2. Naib juara – Aerowolf Roxy
3. Tempat ketiga – Louvre
Bagi pertandingan Mobile Legends, RRQ adalah pasukan pilihan kerana menjadi pasukan yang terkuat dalam pertandingan itu. Walaupun dah lama tak memenangi mana-mana kejohanan berskala besar, akhirnya RRQ membuktikan kehebatan mereka kembali dan menewaskan Aerowolf Roxy di pusingan akhir.
RRQ meluncur laju di upper bracket dan kemudian tewas dengan Aerowolf dan terpaksa membuat laluan di lower bracket. Dengan mengalahkan Louvre di lower bracket, RRQ kembali menuntut mahkota mereka sebagai pasukan Mobile Legends terbaik seluruh Indonesia dengan skor 3-1 ke atas AeroWolf.
Mereka membawa pulang wang tunai berjumlah 20 juta Rupiah (sekitar RM5,000) di kejohanan Mobile Legends BEKRAF Game Prime 2018.

Selain pertandingan Mobile Legends dan PES, BEKRAF Game Prime juga memberi anugerah kepada developer untuk permainan dari Indonesia dan serantau menerusi acara Game Prime Awards. Antara kategori dipertandingkan ialah Most Innovative Gameplay, Most Promising Game, Industry Icon of the Year, Best Publisher dan banyak lagi.
Bekas Lead Game Designer di Square Enix, Wan Hazmer yang kini menubuhkan studio pembangunan game (Metronomik) turut hadir di acara penganugerahan ini sebagai juri dari Malaysia bersama yang lain iaitu Ian Gregory (Witching Hour Studios), Ian Purnomo (Sony Interactive Entertainment) dan ramai lagi.
Di BEKRAF Game Prime, terdapat sebanyak 100 permainan boleh dicuba dalam bentuk digital ataupun board games. Ia adalah festival gaming terbesar di Indonesia dan mengumpulkan sehingga 17,000 pengunjung dalam masa dua hari dianjurkan. Jom saksikan beberapa gambar di bawah:

Sumber: Kincir, Siaran Media


Dalam pertarungan epik bagi pusingan penyingkiran Liga Profesional Mobile Legends (MPL) musim kedua, menyaksikan Saiyan Reborn berjaya menewaskan AirAsia Saiyan dengan skor akhir 2-0!
Perlawanan best of 3 itu menyaksikan Saiyan Reborn bermain dengan begitu taktikal dan bekerjasama sekali gus memenangi perlawanan pertama di lower bracket.
Pada perlawanan kedua pula, di sini Saiyan Reborn mempunyai draft yang agak pelik kerana memilih Diggie walaupun pihak lawan tak mempunyai crowd control yang begitu merbahaya. Pilihan Lunox bagi Loong pula nyata membuahkan hasil, dengan selesanya pemain muda ini bermain di back line dan mengenakan damage berkali-kali kepada musuh.
Tapi semestinya bagi 10,500 peminat yang menonton perlawanan itu menerusi livestreaming berlangsung tidak akan lupa minit ke 14.50 yang mana menyaksikan Lacid merampas Lord daripada Soloz! Sedang asyik pemain dengan hero assassin itu sedang solo Lord, tak menyangka Lacid hadir dengan mengejut menggelapkan peta lalu mencuri Lord!

Kemudian selepas itu kita menyaksikan lagi AirAsia Saiyan gagal untuk memperbetulkan kesilapan mereka dengan membuat kesilapan besar kedua, iaitu memulakan turret dive pada minit ke-15.

Lalu selepas kehilangan pemain demi pemain, mereka sekali lagi terpaksa mempertahankan kubu dari dibenam Saiyan Reborn yang ditemani Lord. Sekali lagi Fredo tertangkap dan die twice selepas hidup kembali dengan item ressurection. Kesilapan itu seterusnya membuatkan Saiyan Reborn terus laju meluncur ke kubu dan seterusnya memenangi perlawanan ini dengan jayanya!
Syabas kepada mereka!

Liga Profesional Mobile Legends (MPL) musim kedua bermula pada Jumaat, 19 Oktober hingga Ahad (21 Oktober) di Paradigm Mall, Main Concourse mengumpulkan lapan pasukan yang berjaya mendapatkan kedudukan terbaik pada musim liga sebelum ini.
Mereka adalah Flash Tyrants, EVOS SG, AirAsia Saiyan, Geek Fam Mystic, Traitor, Bigetron SG, Geek Fam ICON dan Saiyan Reborn. Pasukan ini akan merebut wang tunai terkumpul USD64,000 dan juara pula akan membawa pulang hampir separuh iaitu USD31,000!


Selepas menewaskan Flash Tyrants dan ‘abang’ mereka, AirAsia Saiyan, nampaknya Saiyan Reborn seolah sudah boleh menghidu kemenangan yang dinantikan mereka selama ini!
Dengan rekod kemenangan 3-2 ke atas EVOS Esports SG. Saiyan Reborn terus menjulang trofi bagi Liga Profesional Mobile Legends (MPL) musim kedua selain membawa pulang wang tunai USD31,000 (RM128,900)!

Perlawanan yang begitu sengit membuatkan 18,000 penonton sangat teruja menanti siapa agaknya yang akan menang dan nyata penantian mereka tak sia-sia! Yang menonton dari rumah, dari tingkat atas, yang duduk di depan pentas dan yang berdiri. Nyata harapan mereka dibawa dari lower bracket hinggalah ke grand final!

Mereka mendahului dengan markah 2-0 tapi mempunyai silap percaturan pada perlawanan tiga dan empat, memberikan seri kepada EVOS Esports SG. Bagaimanapun, mereka berjaya mendominasi kembali pada perlawanan kelima dengan draft yang berlainan sekali gus melayakkan mereka menjadi juara kali ini!
Korang boleh saksikan perlawanan penuh dalam video di bawah:

Kami dari MyGameOn mengucapkan tahniah kepada Saiyan Reborn! Semoga korang lebih konsisten dan memenangi lagi banyak pertandingan di masa akan datang!
Liga Profesional Mobile Legends (MPL) musim kedua bermula Jumaat, 19 Oktober hingga Ahad (21 Oktober) di Paradigm Mall, Main Concourse mengumpulkan lapan pasukan yang berjaya mendapatkan kedudukan terbaik pada musim liga sebelum ini.
Mereka adalah Flash Tyrants, EVOS SG, AirAsia Saiyan, Geek Fam Mystic, Traitor, Bigetron SG, Geek Fam ICON dan Saiyan Reborn. Pasukan ini akan merebut wang tunai terkumpul USD64,000 dan juara pula akan membawa pulang hampir separuh iaitu USD31,000!


Siapa sangka, underdog yang memang tak dijangka untuk menang Liga Profesional Mobile Legends (MPL) musim kedua, kini tinggal selangkah lagi sebelum merebut takhta itu.

Saiyan Reborn bermain dengan cemerlang sekali selepas berjaya menundukkan AirAsia Saiyan sebelum bertemu Flash Tyrants di lower bracket finals.
Pada perlawanan pertama, Silo bermain dengan baik sebagai Harley, berjaya mengutip sebanyak kill yang mungkin dan mendapatkan gold lead sekurang-kurangnya 3,000 mendahului ahli pasukannya yang lain.
Silo berjaya menghalang farm Kagura dan seterusnya menyumbang kill dan membuat huru hara ketika teamfights. Lihat saja gambar di bawah. Silo nyata mendominasi perlawanan pertama ini!

Tidak cukup dengan itu, mereka nyata mendahagakan kemenangan pada perlawanan kedua, ingin terus menamatkan perjalanan Flash Tyrants di MPL Musim Kedua ini.
Dengan pick sekali lagi sebagai Lunox yang digunakan untuk menewaskan ASYN, Saiyan Reborn meneruskan langkah berani dengan pick-pick lain seperti Lancelot dan Natalia, gabungan dua assassin untuk split-push. Lihat bagaimana Lancelot cuba mendapatkan menara pertahanan di bottom lane.

Ketika Lord dimulakan, Lancelot juga berjaya merampasnya dengan menggunakan ulti, sangat menarik untuk disaksikan!

Ini seterusnya membuatkan Saiyan Reborn dalam zon selesa dan meneruskan dominasi mereka hingga ke akhir perlawanan lalu berjaya merebut slot ke final MPL Musim Kedua!
Lihat gambar di bawah. Natalia dengan bangganya menetak Crystal bagi melenyapkan harapan Flash Tyrants mara ke final!

Mereka bagaimanapun akan bertemu EVOS SG sebentar lagi. Mari kita laungkan Malaysia Boleh!
Liga Profesional Mobile Legends (MPL) musim kedua bermula pada Jumaat, 19 Oktober hingga Ahad (21 Oktober) di Paradigm Mall, Main Concourse mengumpulkan lapan pasukan yang berjaya mendapatkan kedudukan terbaik pada musim liga sebelum ini.
Mereka adalah Flash Tyrants, EVOS SG, AirAsia Saiyan, Geek Fam Mystic, Traitor, Bigetron SG, Geek Fam ICON dan Saiyan Reborn. Pasukan ini akan merebut wang tunai terkumpul USD64,000 dan juara pula akan membawa pulang hampir separuh iaitu USD31,000!


Saiyan Reborn, mereka adalah underdog yang sangat mengejutkan kesemua pihak apabila mendapat gelaran juara bagi Liga Profesional Mobile Legends (MPL) musim kedua.
Sebelum ini, kami melaporkan Saiyan Reborn memenangi RM128,900 selepas menewaskan EVOS Esports SG dalam perlawanan sengit 3-2 menyaksikan wakil Malaysia itu meluncur laju dari lower bracket hinggalah ke grand final.
Tapi di sebalik kemenangan itu, pasti ada kesilapan yang dibuat. Hari ini penulis menemu bual dua pengulas MPL musim kedua, Ikuto dan Pseudo bagi mendapatkan komen mereka mengenai persembahan Saiyan Reborn dari musim liga hinggalah ke playoffs.
Radzi “Ikuto” Rahman
Ikuto adalah salah seorang pengulas Bahasa Melayu bagi MPL musim kedua.
TSYR Peroleh Rentak
Akmal (tengah) bersama ahli pasukan Saiyan Reborn dan HawkEye ML (paling kanan).
“Persembahan Saiyan Reborn sepanjang Liga adalah sangat tidak konsisten, bermula dengan mendapat 2 points dengan traitor, kemudian berjaya mendapat 1 points dengan ICON dan ASYN. Tetapi selepas itu tewas dengan 3 team di tangga bawah iaitu BTR, Borneo Dragon dan WOW.
“Perjalanan Liga mereka langsung tidak menggambarkan kekuatan mereka di playoff. Setelah kekalahan mereka di tangan Tyrants yang mana sudah dijangka, kesemua pengulas bersetuju yang mereka adalah pasukan pertama yang akan tersingkir.
“Tetapi pasukan Saiyan Reborn seperti mula mendapatkan rentak mereka dan setelah menang dengan traitor 2-0, kesemua pasukan seterusnya jatuh ke tangan mereka dengan skor yang sama. Kerjasama serta kawalan map mereka sepanjang playoff adalah kunci kemenangan mereka selain daripada kekuatan invidividu mereka yang sememangnya agak kukuh,”
Lunox dan Chou Kunci Kemenangan

“Secara amnya kesemua pasukan yang tertewas dengan pasukan Saiyan Reborn adalah kerana mereka mendapat hero yang boleh dikatakan paling merbahaya di dalam patch kali ini (Lunox). Namun itu bukanlah masalah utama yang berlaku. Kelebihan pemain Chou yang ada di dalam pasukan Saiyan Reborn membuahkan hasil kepada mereka.
“Dengan berjaya menangkap seorang demi seorang pemain pasukan pihak lawan serta menyerap semua damage yang dikeluarkan, Chou adalah satu karakter yang patut diberi tumpuan. Kawalan map adalah punca utama kemenangan pasukan Saiyan Reborn. Mereka berjaya meletakkan tekanan di semua lane dan mengelak dari tertangkap. Tetapi jelas kelemahan utama pasukan Saiyan Reborn adalah di minit2 awal yang mana mereka akan jatuh sedikit sekiranya pasukan pihak lawan bermain agresif dari awal perlawanan,”
Kurang Latihan, Kurang Penganalisa

“Sudah terang lagi bersuluh, kelemahan utama pasukan Malaysia adalah konsistensi. Berbanding dengan pasukan Singapura, beberapa pasukan Malaysia tidak dapat meluangkan masa yang secukupnya untuk mengikuti latihan berkumpulan. Selain daripada pasukan singapura mempunyai struktur organisasi yang lebih baik, pasukan di Malaysia, pemainnya tidak mempunyai tugas yang spesifik.
“Sebagai contoh pasukan luar negara seperti Indonesia dan Singapura, pemain mereka mempunyai tugas mereka masing2 yang mana mereka memastikan tugas mereka dalam game itu disempurnakan dengan jayanya. Pemain tank akan sentiasa tank, Pemain assasin akan sentiasa assasin.
“Selain daripada itu, pasukan Malaysia juga kurang penganalisis perlawanan yang mana tugas si analisis adalah untuk membaca dan meramal meta serta power pick patch2 yang akan datang. Sebagai contoh di meta kita sekarang objective>kill. Minion>jungle, yang mana sebelum ini meta kita berbeza. Objective=kill, Minion<jungle. Oleh yang demikian saya ingin menekankan di sini struktur organisasi, disiplin pemain dan support staff adalah kunci utama konsistensi berlaku,”
Justin “Pseudo” Gregory
Pseudo adalah salah seorang pengulas Bahasa Inggeris bagi MPL musim kedua.
Singapura Lebih Konsisten
EVOS Esports SG. Gambar: MPL
“Musim kedua menyaksikan ramai pemain dan pasukan baru jadi adil kalau nak katakan yang kesemua pasukan perlu menyesuaikan diri dengan jadual, format dan kehadiran pasukan lain.
“Reborn: Mereka membawa nama Saiyan tapi kebanyakan pasukan tak memberi perhatian kepada persembahan mereka dan ia juga bukanlah prestasi yang terbaik. Mereka tiada stail ataupun strategi tersendiri — atau dengan kata lain, sebagai caster agak susah untuk saya ulas permainan mereka.
“EVOS: Pasukan Singapura ini cemerlang di kelayakan dan mereka satu-satunya pasukan yang tak mendapat jemputan terus. Melihat kepada playstyle mereka yang konsisten; mereka bermain dengan sabar dan mampu memenangi mana-mana perlawanan apabila diberi peluang. Ada lah kekurangannya pada minggu awal liga, tapi saya berkata begini pun kerana mereka perlu masa menyesuaikan diri dengan pasukan lain,”
Tiada Peluang Baca Strategi
Saiyan Reborn bukan dalam posisi baik ketika hari pertama playoffs. Gambar: FB Saiyan Reborn
“Ketika playoffs, mereka (TSYR) terus ‘dilanyak’, outdrafted, tak selesa dan sentiasa berdebar lalu jatuh ke lower bracket. Boleh diperhatikan di sini, mereka adalah pertama yang bertanding di playoffs dan mereka tak boleh baca meta ataupun gaya permainan.. jadi mereka hanya bersiap sedia dengan strategi sedia ada yang memang tak cukup hebat untuk menang perlawanan (upper bracket) ini.
“Saya pun kurang bersetuju dengan format pertandingan yang tak memberikan masa lama kepada jurulatih untuk ke atas pentas membantu pasukan mereka mempersiapkan diri lebih baik pada perlawanan seterusnya. Mereka tiada break selama 5 minit untuk strategy talk. Macam Team A, korang okay? Team B okay? Mulakan perlawanan.
“Pada jangka panjang ia takkan melatih pasukan (yang tiada jurulatih) untuk berfikir dan menganalisa perlawanan lalu sebelum mara ke perlawanan seterusnya,”
Peroleh Rentak, Setiap Game Lebih Baik Dari Sebelumnya
Mereka mara ke final selepas menewaskan Flash Tyrants
“Ketika di lower bracket, mereka terperangkap dengan ban sama dan pick lebih kurang sama. Mereka hanya perlu mengulangi strategi pada hari Jumaat, praktis sesuatu yang baru dan gunakannya. Mereka bertuah kerana strategi itu berhasil. Saya taknak katakan ia adalah luck kerana mereka pilih draft lebih bagus ataupun hero itu OP tapi saya ingin sentuh mengenai 4 set perlawanan mereka di lower bracket yang bertambah baik dari sebelumnya.
“Tapi pada perlawanan pertama ke atas Tyrants nampak tak mencerminkan prestasi mereka seperti perlawanan di grand finals. Mereka lebih fokus bermain menumpukan kepada keseluruhan peta (bukannya fokus pada game),”
Singapura Lebih Konsisten, Malaysia Dalam Zon Selesa
“Pasukan Singapura dikenali dengan corak mid game yang mantap, di mana kebanyakan pasukan Malaysia kurang menyinar di situ. Bila saya katakan mantap, ia bermaksud mereka adalah pasukan yang jarang membuat kesilapan.
“Sebagai contoh: Pasukan Malaysia menang early game, mereka akan over extend, push apabila tiada waves dan melupakan jungle serta objektif. Pada asasnya, mereka membuat apa saja yang tak membantu untuk menang.
“Pasukan Singapura pula menang awal permainan, mereka memberi tekanan pada lanes yang memberi sedikit gold dan experience tapi memberikan mereka kebebasan untuk mengambil jungle sendiri dan musuh juga.
“Jadi apabila salah satu pasukan tersilap langkah, pasukan Malaysia akan kembali seperti biasa ataupun tidak konsisten manakala Singapura pula biasanya akan jauh ke depan dari segi gold dan experience,”
Game 5 Adalah 50-50
Salah satu play yang dibuat oleh Saiyan Reborn, dipuji oleh penonton.
“Saiyan Reborn memperbaiki kesilapan itu pada perlawanan pertama dan kedua. Dalam perlawanan ketiga dan keempat, kita melihat mereka mati berulang kali dan berbalik kepada cara lama. Dalam perlawanan kelima, susah juga sebab 50-50. Helcurt adalah hero yang akan rush pada minit akhir dan tamatkan perlawanan jadi mereka hanya perlu mencari peluang. Teamfight yang berlanjutan menjadi ruang yang diperlukan mereka.
“Secara keseluruhannya, Saiyan Reborn menang kerana mereka bermain dengan lebih baik, mereka ada perancangan dan menunggu ia menjadi lalu menamatkannya dengan penuh bergaya,”


Juara MPL MY/SG musim kedua, Saiyan Reborn meneruskan rentak cemerlang mereka kali ini di Selangor Cyber Games 2018 berdepan Justice Gaming dan menerima kemenangan mudah 2-0 di Top 16!
Saiyan Reborn terdiri daripada kapten pasukan Akmal Afi Uzair Daud (Silo), Muhd Nurhafis Jamiran (Evil), Muhd Firdaus Abdul Jamil (Rynn), Saw Kee Loong (Loong), Fiqri Atiq Mohd Fauzi Lai (Lacid) dan Muhd Aiqal Amran (Jinn).
Pada perlawanan pertama, mereka bermula dengan line up yang agak sama seperti MPL S2, menggunakan kekuatan 3 assassins iaitu Selena, Lancelot dan Helcurt. Ditambah pula dengan Chou dan Grock yang sangat tanky memudahkan mereka untuk mendapatkan kills sebanyak mungkin. Stun daripada Selena yang asyik mengena juga membantu mereka mendapat gold leading.
Pada minit kelima, mereka terus bermain agresif di top lane, memaksa Justice Gaming berundur dan terpaksa berlawan di turret kedua. Bagaimanapun, pertahanan mereka gagal apabila Chou yang dimainkan Silo selamat dari disasarkan oleh Aldous dan seterusnya menyebabkan lebih banyak kematian selepas itu.
Kurang dari 10 minit, mereka terus mendapatkan tower pertama dengan mudah. Loong dan Rynn yang mengganas sukar dihentikan dari terus mendominasi. Dengan bantuan Lord yang menuju ke midlane, Saiyan Reborn berjaya menamatkan permainan pada minit ke-10, mengekalkan momentum mereka bagi meneruskan perlawanan kedua dengan penuh bergaya.
Pada perlawanan kedua, Saiyan Reborn membuktikan draft mereka lebih superior dengan pick Selena sekali lagi diberikan kepada MVP MPL MY/SG musim kedua iaitu Loong. Ditambah dengan Claude, mereka nampaknya ingin membawa game ini ke teamfight dengan bantuan Akai.
Tapi disebabkan teamfight mereka kurang menyinar, maka Saiyan Reborn cuba split push dengan Rynn yang mendapatkan tower kedua di bottom lane pasa minit ke-6. Loong pula cuba mendapatkan tower ketiga di top lane apabila Justice Gaming sibuk dengan teamfight di midlane tapi gagal.
Bagaimanapun Rynn berjaya mendapatkannya dengan cubaan backdoor. Mereka juga berjaya mendapatkan Lord pada minit ke-10. Permainan itu kemudiannya diakhiri dengan push sehingga Crystal yang pecah.
Tahniah kepada mereka!
Selangor Cyber Games 2018 mengumpulkan 6 permainan e-sukan dengan hadiah wang tunai terkumpul RM250,000. Ia diadakan selama dua hari bermula hari ini hingga Ahad di Empire City, Petaling Jaya, Selangor.
Anjuran kali kelima ini adalah dari Mineski Events Team Malaysia dengan kerjasama Majlis Sukan Negeri Selangor dan Big Machinez.


Sebelum ini, Moonton berkolaborasi bersama King of Fighters (KOF) dalam melancarkan skin baru yang memaparkan karakter-karakter Mobile Legends ditukarkan menjadi karakter dalam KOF.
Guinevere, Karina dan Chou masing-masing bertukar menjadi Athena Asamiya, Diana dan Iori Yagami. Kali ini, giliran Aurora, Dyrroth dan Gusion pula menerima skin KOF mereka.

Dyrroth dan skin KOF, Orochi Chris boleh didapatkan dalam bentuk bundle dengan harga 30% peratus lebih murah pada 22 Ogos ini.
Sementara itu, Kula Diamond (Aurora) dan K’ (Gusion) hanya boleh didapatkan dengan KOF Bingo. Ia lebih sukar didapatkan kerana pemain perlu mendapatkan bingo dan berbelanjakan sejumlah Diamond yang agak banyak.
Acara itu akan bermula pada 20 Ogos hingga 18 September. Unlock galeri KOF dengan mendapatkan skin-skin ini dan korang akan menerima ganjaran ekskulif.
Saksikan video pengenalan karakter KOF terbaru ini di bawah:

Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pusingan Wild Card bagi Liga Profesional Mobile Legends (MPL) MY SG baru saja berakhir semalam menyaksikan pasukan underdog We Own World (WoW) menewaskan skuad FV.MyA (Mysterious Assassin) yang juga tempat ketiga dalam MPL musim lalu.
WoW cemerlang dengan kemenangan 2-0 ke atas FV.MyA lantas melayakkan mereka ke musim liga bersama 7 lagi pasukan Malaysia dan Singapura pada 10 Ogos ini bagi merebut hadiah wang tunai terkumpul RM399,000.
Pengurusnya, Muhammad Amir Nusahir Mohd Azlan meluahkan rasa syukur atas kemenangan yang tak disangka itu. Katanya, bukanlah mudah untuk terus tenang apabila berdepan dengan salah satu skuad terbaik Mobile Legends negara.
“Lepas kalah dengan ICON, kami terus bangkit dan buat persiapan rapi. Kami memanfaatkan sepenuhnya penggunaan Natalia dan membuat kejutan kerana ramai sedia maklum kami tiada pemain Natalia dan selalu menggunakan Diggie. Tapi dalam masa seminggu itu, kami praktis sebaiknya untuk menjadikan Natalia sebagai hero playmaker dalam perlawanan penentuan ini,” katanya ketika dihubungi.
Amir berkata, kejayaan ini menjadi impian setiap ahli pasukan yang sudah lama menunggu sejak dulu.
“Alhamdulillah, akhirnya impian kami tercapai. Memang ini pun matlamat kami (melayakkan diri ke MPL musim kedua),” katanya.
Ketika ditanya siapakah idol untuk pasukan mereka, Amir berkata, secara peribadinya dia mengagumi pemain MyA, King Zyzz dan pasukan Tyrants.
“Pada mula penubuhan skuad dulu, saya banyak bertanyakan tips dan strategi daripada Zul (King Zyzz) dan kami juga kerap friendly. Dia selalu memberi motivasi untuk terus jadi yang terbaik dalam Mobile Legends. Begitu juga skuad Tyrant ibarat mentor yang selalu menyokong livestream dan perjalanan skuad kami,” katanya.
Amir berkata, dia percaya setiap pasukan mempunyai rahsia mereka tersendiri untuk memotivasikan pemain dan skuadnya juga tak terkecuali.
“Saya percaya semuanya bermula daripada kasih sayang. Kalau setiap pemain ambil kisah antara satu sama lain, jadi rapat macam kawan maka dari situ akan hadir keserasian. Pokoknya, kena selalu kerap berkomunikasi.
“Insya-Allah, selepas ini kami akan berlatih dengan lebih gigih untuk peminat dan konsisten terhadap apa juga cabaran mendatang,” katanya.
Pasukan We Own World  terdiri daripada enam orang pemain. Mereka adalah Syafiq Aznee “Shanks” Azhar, Mohd Syahmi “Vinsmoke” Mohd Shamsol, Mohamad Aiman “Xray” Idris, Zairul hazim “Dragon” Zailani, Wan Muhammad Afif “Luffy” Wan Abdul Aziz, dan Mohd Azri “Mihawk” Abdul Rahman.


Pemain Mobile Legends: Bang Bang yang juga ahli skuad Red Revolution, Ahmad Irsyad Ahmad Azuarrul Saini berhasrat untuk mencuba nasib di Liga Profesional Mobile Legends: Bang Bang Malaysia dan Singapura (MPL MY/SG) Musim Kelima tidak lama lagi.
Pelajar berusia 17 tahun ini semalam memenangi kejohanan Super Red Festival di Quill City Mall yang mengumpulkan 40 pasukan Mobile Legends bertarung merebut hadiah wang tunai terkumpul RM8,000. Red Revolution muncul juara dan bawa pulang RM2,500, trofi berserta sejumlah diamonds.
“Saya belum mencuba sekali pun untuk sertai MPL tapi kali ini saya nak cuba nasib.
“Sebelum ini saya hanya sertai global squad saja untuk push rank,” kata Irsyad.
Selain Irsyad, Red Revolution diwakili oleh Adam Aiman (byby), Hanis Adlan Adnan (Haru), Mohamad Alham Zuhri Zamri (Epal), Irsyad Amir Ilham (Fufu) dan Ashif Halaj Abdul Majid (Ash).
MPL MY/SG Musim Kelima akan bermula tak lama lagi dan ia dah pun diumumkan oleh Moonton pada semalam.

Liga Profesional itu menawarkan hadiah wang tunai terkumpul RM410,000 dan akan membuka pendaftarannya pada 20 Januari ini.
Buat masa ini, Moonton masih belum menyatakan cara pendaftaran tapi ia akan diumumkan dalam masa terdekat.
Jadi jangan terlepas untuk info terkini di laman Facebook rasmi Mobile Legends: Bang Bang!
Ikuti kami di Facebook dan Instagram.
Saksikan kami di YouTube.


Liga Profesional Mobile Legends (MPL) Musim Kedua berlangsung dengan meriahnya dari Jumaat hingga Ahad menyaksikan lapan pasukan ranking terbaik di musim liga berentap merebut hadiah wang tunai terkumpul RM266,118!
Mengejutkan apabila Saiyan Reborn, underdog yang mendapat kedudukan tercorot di musim liga, bangkit menerusi lower bracket dan seterusnya bergelar juara, membawa pulang wang tunai RM128,900!
Saiyan Reborn terdiri daripada kapten pasukan Akmal Afi Uzair Daud (Silo), Muhd Nurhafis Jamiran (Evil), Muhd Firdaus Abdul Jamil (Rynn), Saw Kee Loong (Loong), Fiqri Atiq Mohd Fauzi Lai (Lacid) dan Muhd Aiqal Amran (Jinn).
Penulis sempat menemu bual kapten Saiyan Reborn, Akmal Afi Uzair Daud (Silo), 21 untuk mendapatkan komen jaguh negara ini:
Akmal (tiga dari kiri) bersama ahli pasukan Saiyan Reborn dan HawkEye ML (paling kanan). Gambar kredit: FB Saiyan Reborn
MyGameOn: Apa perasaan korang selepas nama diumumkan sebagai juara?
Silo: Kami rasa sangat teruja, tak sangka pun ada boleh menang MPL Musim Kedua ini. Kami gembira sangat sebanyak banyak halangan ditempuhi. Contohnya, kena berentap dengan AirAsia Saiyan yang memang lagi banyak pengalaman dan bermain lebih lama.
Terkejut juga bila dapat menang 2-0 berdepan mereka.
MyGameOn: Korang mula dari kedudukan tercorot selesai musim liga dan jatuh ke lower bracket pula. Macam mana korang kekalkan fokus dan bagi mental tak ‘koyak’?
Silo: Selepas jatuh ke lower bracket, saya ingat perkara sama terjadi pada IDNS Thailand pada MSC 2017. Jadi saya cepat bagitau pada semua ahli, jangan mengaku kalah dulu. Kita kena ada mindset untuk jadi juara. Jadi dari situ kami berbincang pasal meta, naik atas pentas sambung bincang lagi.
Yang tinggal, terus main dengan sungguh-sungguh. Alhamdulillah mungkin ini rezeki kami selama ini. Kami juga berterima kasih pada HawkEye ML kerana banyak membantu kami dari segi pengurusan, strategi dan sebagainya.
MyGameOn: Macam mana persiapan korang untuk playoffs ni?
Silo: Kami dah berada di Kuala Lumpur seminggu untuk bootcamp (berlatih bersama ahli lain). Jadi dari situ kami dah siap-siap training dan berbincang strategi apa semua.
MyGameOn: Macam mana pula dengan ibu bapa? Bagaimana penerimaan mereka?
Silo: Sejujurnya penerimaan daripada keluarga bukanlah positif pada mulanya. Mereka rasa saya main game ni sia-sia dan tak boleh pergi jauh sehinggalah semalam apabila menang, ibu saya yang mula-mula gembira dan menitiskan air mata. Sebelum ini ibu tak berapa menyokong apa saya buat tapi kini dia mula nampak hala tuju dalam bidang ini.
MyGameOn: Apa pula target korang selepas ini?
Silo: Semestinya kami ingin jadi lebih baik, perbaiki kesilapan yang tak sepatutnya dan sertai lebih banyak kejohanan besar. Kami memang sasar untuk masuk MSC 2019 dan Mobile Star League 2019 pula.
Kepada peminat semua, terima kasih kerana menyokong kami dan kemenangan ini bukanlah dikongsi kami saja tapi untuk anda semua juga!

——–
Liga Profesional Mobile Legends (MPL) musim kedua bermula Jumaat, 19 Oktober hingga Ahad (21 Oktober) di Paradigm Mall, Main Concourse mengumpulkan lapan pasukan yang berjaya mendapatkan kedudukan terbaik pada musim liga sebelum ini.
Mereka adalah Flash Tyrants, EVOS SG, AirAsia Saiyan, Geek Fam Mystic, Traitor, Bigetron SG, Geek Fam ICON dan Saiyan Reborn. Pasukan ini akan merebut wang tunai terkumpul USD64,000 dan juara pula membawa pulang hampir separuh iaitu USD31,000!


Sekarang dah hampir berakhir bagi musim ke-12 untuk Mobile Legends.
Dalam kejohanan Piala Asia Tenggara Mobile Legends (MSC 2019) lepas, EVOS berjaya menang ke atas Geek Fam dan ia adalah perlawanan El Clasico memandangkan kedua pasukan ini bertemu di Grand Final MPL musim ketiga dan EVOS tewas di tangan Geek Fam.
Mereka bagaimanapun tak berjaya mara ke final MSC kerana dikalahkan oleh pasukan ArkAngel yang juga tuan rumah (Filipina).
Penulis menemubual kapten EVOS Esports SG, Boon Wei Xing Robert atau lebih dikenali sebagai EVOS OhDeerBambi bagi menceritakan tentang hala tuju pasukan ini dan sedikit sebanyak pendapatnya mengenai e-sukan.

MyGameOn: Sebagai pemain profesional, apa yang anda rasa tentang kerjaya ini dan bagaimana ia mematangkan anda?
Bambi: Saya rasa Mobile Legends adalah permainan berkonsepkan kerjasama sepasukan dan ia membantu saya menjadi seorang yang lebih teliti dan matang dalam membuat keputusan.
E-sukan pula masih berkembang dan walaupun ia mungkin karier paling stabil (setakat ini) tapi ia sedang meningkat maju dan boleh menjamin kewangan yang pasti pada masa depan.

MGO: Apa yang anda boleh katakan tentang e-sukan di Singapura?
Bambi: Ia masih tidak berapa bagus tapi sedang berkembang dengan baik. Apabila e-sukan dikenali di mata dunia, secara tak langsung beri kesan kepada perkembangannya di sini (Singapura). Ramai yang rasa e-sukan setakat bermain game tapi ia lebih daripada itu dan perlukan minat mendalam.

MGO: Apa yang anda boleh katakan bagi pemain profesional yang gemar streaming?
Bambi: Saya rasa ia adalah patut kerana sebahagian punca pendapatan datang daripada streaming. Walaupun ia menjejaskan waktu latihan, saya rasa apa yang perlu dilakukan ialah stream dan berlatih tapi pada masa yang sama tidak mendedahkan strategi (yang mungkin akan digunakan dalam pertandingan).
Buat sementara ini, kami akan berehat kerana off-season tapi saya akan berlatih secara individu untuk terus tingkatkan kemahiran diri.
Ikuti beliau di Facebook https://www.facebook.com/EVOSOhDeerBambi/

MGO: Apa yang anda rasa tentang patch baru dan Bane yang menerima rework?
Bambi: Saya rasa patch ini sangat besar dan mungkin ada perubahan (strategi) akan dilakukan. Ia masih baru jadi saya masih tak pasti apa akan berubah.
Bane pula sudah banyak kali kena reword dan bagi saya versi terbaru ini yang terbaik sebab ada crowd control yang diperlukan dalam perlawanan.

MGO: Bagaimana anda berlatih sebelum mula pertandingan?
Bambi: Kami akan scrim bersama pasukan lain dan lihat mana salah silap yang boleh diperbetulkan. Memang penting untuk ‘baca’ pihak lawan sebelum berlawan dengan mereka dalam kejohanan.


Tengahari tadi kami melaporkan AirAsia Saiyan menggugurkan enam pemain utama mereka.
Ramai pihak yang meluahkan rasa kecewa, bukan saja peminat tapi juga pengulas profesional. Mari kita dengarkan pandangan Radzi “Ikuto” Rahman dalam hal ini.
Ikuto bersama ASYN.
“Bagi saya pemergian pemain-pemain utama dalam pasukan AirAsia Saiyan bukan lah satu kejutan yang besar. Sama seperti pasukan daripada sukan fizikal seperti Real Madrid, Manchester United, pertukaran pemain ini adalah perkara biasa.
“Sebab pertukaran pastinya melibatkan banyak faktor. Mungkin dari segi kewangan, segi pengurusan, keselesaan pemain, semuanya boleh diambil kira,” kata Ikuto.
Katanya lagi, pasukan AirAsia Saiyan seperti dalam tekanan yang tinggi dari pelbagai pihak dan mereka perlukan masa untuk ‘berehat’.
“Mungkin apa yang diperlukan oleh pemain adalah untuk menarik sedikit nafas dan memberikan mereka sedikit ruang rehat.
“Sama seperti pemain yang dikenali sebagai ‘Doublelift’, berehat sebentar dari dunia kompetitif dan fokus untuk livestreaming. Kemudian beliau kembali semula ke dunia kompetitif dan berjaya menjuarai liga di benuanya,”
Ikuto menambah, hal ini adalah normal dan sebagai penyokong, peminat atau pemain Mobile Legends, harus menerima dan menghormati keputusan mereka (Fredo dan lain-lain).
“Saya sebagai pengulas sendiri pasti akan merindui mereka. Namun, saya ingin mengucapkan semoga berjaya kepada mereka di semua di jalan yang mereka pilih. Semoga kita berjumpa lagi.
“Patah tumbuh hilang berganti, walau ASYN akan mendapatkan barisan pemain baru, namun jasa baik 6 pemain ini akan diingati ramai.
“Dengan ini maka tamatlah satu era. Sayonara Saiyan,” katanya mengakhiri ucapan.
Kami sedang mencuba untuk mendapatkan komen pemain tentang hala tuju mereka selepas ini. Nantikan artikel selanjutnya dari kami.


Sekarang hangat diperkatakan di media sosial mengenai 515EParty, satu acara berskala global bagi Mobile Legends: Bang Bang yang dianjurkan Moonton.
Dalam tempoh Perintah Kawalan Pergerakan dan beberapa negara yang mengalami lockdown, banyak acara dalam permainan (in-game) diadakan untuk pemain bersama rakan-rakan mereka berupa ganjaran dan hadiah eksklusif apabila menyelesaikan sesuatu misi.
Bagi acara komuniti pula, Moonton membawakan lagu tema baru 515EParty dan juga cabaran bergambar, peraduan seni lukis, peraduan mengubahsuai lagu dan juga cabaran Finger Dance yang sudah pun boleh disertai sekarang.

Ini adalah contoh cabaran bergambar untuk disertai berserta hashtag boleh digunakan:

Buat pertama kalinya juga, Moonton akan membawakan antara muka (HUD) terbaru bertemakan Ramadhan!
Tidak cukup dengan itu, 515EParty ini akan disambut dengan meriah bersama pempengaruh media sosial dari Malaysia dan Singapura. Mereka akan beraksi bersama komuniti Mobile Legends dan pertandingan “All-Star” akan diadakan untuk memilih pasukan pempengaruh yang terbaik.
Moonton kali ini menggunakan slogan “Game On, Party On” bagi ulang tahun Mobile Legends kali ini.
Untuk segala info terbaru mengenai 515eParty, anda boleh masuk ke dalam permainan dan pergi ke butang events ataupun dengan menjengah ke Facebook Mobile Legends Malaysia.


Pengurus Besar ASYN, Jeffery Chan menyangkal dakwaan segelintir pihak berhubung isu gaji tidak dibayar kepada ahli skuad yang pernah bernaung di bawah organisasinya biarpun mereka sudah ditamatkan kontrak.
Jeffery mengakui pihaknya berdepan dengan kelewatan pembayaran gaji kepada pemain pada bulan Julai dan Ogos namun ia sudah pun dilangsaikan sepenuhnya pada bulan Oktober.
“Ia bukan seperti yang digembar-gemburkan sesetengah pihak mendakwa kami tak membayar sehingga lima bulan.
“Malah, pihak kami cuba berbincang dengan pemain cara terbaik untuk memastikan hak lain dipenuhi (makan, minum, tempat tinggal dan sebagainya),”
Jeffery Chan.
Bekas skuad ASYN terdiri daripada Ahmad Fuad ‘Fredo‘ Alili, Mohd Farid ‘Soloz‘ Zakaria, Abdul Wandi ‘Logan‘ Abdul Kadir, Andi Alfian ‘Gripex‘ Firman, Sofian ‘Penjahat‘ Sultan dan Herwin ‘Rush‘ Baharuddin.
Tambah Jeffery, mereka juga turut memenuhi hak pemain seperti pemberian hadiah wang tunai yang dimenangi dari kejohanan disertai sepanjang berada dalam organisasi itu.
“Sebelum kami melepaskan mereka, kami memastikan pemain menerima hadiah wang tunai keseluruhan daripada kejohanan kerana sebagai pemain profesional, mereka memang layak mendapatnya.
“Sejak awal lagi, kami tak mengambil walau satu peratus pun dari prizepool pemain kerana kami percaya mereka berusaha untuk mendapatkannya dengan kudrat masing-masing.
Jeffery juga berkata, dakwaan lain mengatakan pemain tidak mendapat layanan sepatutnya adalah benar namun mereka sudah pun cuba memperbaiki kesilapan itu.
“Ada masalah komunikasi, banyak maklumat tidak disampaikan terus kepada pemain dan mereka mempersoalkan hal itu.
“Pemain juga bertanyakan apa peranan mereka sebagai pemain profesional. Tapi mereka tidak diberitahu apa tanggungjawab mereka (hadir ke acara penaja, hadiri temu ramah bersama media dan lain-lain). Mereka terpaksa belajar sendiri jadi kami agak kesal perkara itu terjadi,”
Menurut Jeffery, kesemua isu ini sudah selesai dengan cara yang baik dan pemain ada tampil untuk berbincang dengan mereka sebelum dilepaskan (ditamatkan kontrak).
“Kami memahami kehendak pemain yang tidak lagi ingin bermain di bawah jenama besar kerana merasa tertekan. Malah, mereka juga nampaknya ingin beralih kepada livestreaming, jadi semestinya kami inginkan yang terbaik buat mereka dan tak ingin menghalang impian ini.
“Mereka juga sudah menubuhkan satu pasukan baru, Bosskur semalam,”
Team Bosskur yang terdiri daripada Ahmad Fuad ‘Fredo‘ Alili, Mohd Farid ‘Soloz‘ Zakaria, Abdul Wandi ‘Logan‘ Abdul Kadir, Andi Alfian ‘Gripex‘ Firman, Sofian ‘Penjahat‘ Sultan dan Herwin ‘Rush‘ Baharuddin
Dalam perkembangan lain, ASYN sedang mencari ahli baru untuk melengkapkan barisan pemain sedia ada.
“Kami akan mengumumkan di Facebook page pada minggu depan untuk membuka penyertaan kepada mereka yang berminat.
“Semestinya kami berharap dapat menemui ahli skuad baru dalam masa terdekat. Memandangkan Liga Profesional Mobile Legends hanya akan tiba pada tahun depan, kami masih punya masa untuk mencari bakat-bakat ini.
“Sudah tentunya lebih baik jika mereka mempunyai visi dan misi yang selari dengan organisasi ini,” kata Jeffery.
Katanya lagi, pihaknya kesal dengan insiden yang tak dapat dilelakkan selama ini (yang berlaku kepada bekas skuad ASYN).
“Kami bertanggungjawab sepenuhnya. Esports masih lagi di peringkat awal dan pastinya ada cabaran ditempuh namun kami ambil iktibar dan akan lakukan yang lebih baik di masa depan,”
Baca lanjut

AirAsia Saiyan Gugur Enam Pemain
Saya Sebagai Pengulas Akan Merindui Mereka


Pemain profesional Mobile Legends, Muhd Hilmi ‘Sh4dow’ Abd Halim yang juga tonggak utama pasukan Mysterious Assassins (MyA) menyuarakan kesediaannya untuk menyertai kelayakan Liga Profesional Mobile Legends (MPL) Malaysia dan Singapura musim kedua pada 22 Jun ini.
Katanya, walaupun sedang sibuk menyambut lebaran, ia tak menghalang dirinya berlatih bersama ahli pasukan.
“Memang kami akan berlatih bersama tapi kerana masing-masing sibuk beraya, kami akan kurangkan waktu latihan selama 2 hingga 3 jam sehari.
“Saya pun yakin dengan ahli baru ini, kami boleh pergi jauh dan boleh menjadi juara walaupun perlu mencari keserasian dan teamwork dalam masa begitu singkat,”
Hilmi berkata, walaupun menjadi satu-satunya pemain asal bagi MPL musim pertama, ia tak menghalang dirinya menyesuaikan diri dengan ahli baru bagi berentap dalam kelayakan MPL musim kedua ini.
“Kami dah kenal lama dan banyak berlatih bersama sebelum ini. Saya dah memang selesa bermain dengan mereka,”
Katanya, Mohd Zulshahrin ‘King Zyzz’ Zulkifli pula membuat keputusan untuk tak menyertai dan kini menjadi jurulatih MyA atas pilihannya sendiri.
“Sebab Zul (King Zyzz) punya role adalah pure marksman. Meta (strategi permainan) sekarang memang tak fokus pada marksman dan hero jenis ini sangat susah untuk berdepan dengan meta pihak lawan.
“Dia juga sibuk dengan komitmen bekerja dan tak mampu tumpukan perhatian sepenuhnya sebagai pemain profesional setakat ini,”
Ini adalah 6 pemain rasmi MyA yang akan menyertai MPL musim kedua nanti:

Zaidi ‘Lmao’ Asli
Muhamad Azim ‘Flint’ M.Suhaimi
Muhd Hilmi ‘Sh4dow’ Abd Halim
Muhammad Hazim ‘D Ace’ Zulkifli
Muhamad Fadhil ‘Padel’ Hishamuddin
Muhammad Adib ‘Nina’ Mohd Rizal

MPL Malaysia dan Singapura musim kedua mengumpulkan hadiah wang tunai keseluruhan sebanyak RM399,000. Ia menggunakan tema ‘Kebangkitan Lagenda’ bermakna empat pasukan teratas dengan baki tiga ahli daripada musim lepas mendapat jemputan terus ke group stage MPL musim ini.
Mereka adalah Bigetron E-Sports yang juga pasukan IDNS SG sebelum ini. Diikuti dengan Flash Tyrants, AirAsia Saiyan dan terakhir, Mystic Burden.
MyA pula tak mendapat jemputan terus kerana tiga ahli pada musim pertama meninggalkan skuad itu sejurus selesai MPL musim pertama. Mereka perlu bersaing untuk mendapat enam tempat teratas bagi melayakkan ke regular season.
Pusingan kelayakan ini akan berlangsung pada 22 Jun dan berakhir pada 8 Julai ini. Lapan teratas yang memperoleh mata tertinggi dalam ranking liga ini akan berjumpa di Grand Final yang akan bermula pada Oktober dan juara akan membawa pulang wang tunai RM99,000.


Ahli pasukan Shopee Bosskurr, Soloz atau nama sebenarnya Faris Zakaria memenangi anugerah ‘Most Watched Creator’ bagi kategori Malaysia.
Anugerah itu diterima daripada Facebook Gaming sempena Facebook Creator Summit di Manila, Filipina yang mengumpulkan lebih 100 pencipta kandungan (content creator) daripada rantau Asia Tenggara yang berkumpul untuk sesi suai kenal, mengadakan aktiviti bersama-sama dan macam-macam lagi pengisian.

View this post on Instagram

Thanks guys for wonderful support. Im not a legend, WE ARE LEGEND – Fredie Merkury #FBCreatorSummit
A post shared by  Faris Zakaria (@solozsoloz) on Jul 13, 2019 at 6:22am PDT

Faris mempunyai jumlah pengikut yang ramai di Facebook dengan lebih 400,000 pengikut yang mengikuti perkembangannya dan menerima lebih 200,000 sukaan. Menerusi kandungan Mobile Legends yang ditayangkan secara langsung di Facebook, Faris kerap menghiburkan peminatnya hampir setiap masa bermain game tersebut.
Videonya pula menerima begitu banyak tontonan dan ada yang hampir mencecah 700,000!
Selain mewujudkan Facebook page sendiri, Faris juga mempunyai saluran Youtube yang aktif dengan kandungan permainan mudah alih ini.


Selepas enam minggu berlawan di musim liga, nampaknya pemilihan pemain terbaik (MVP) sudah pun dibuat!
Mohd Faris Zakaria ataupun Soloz terpilih sebagai MVP untuk Liga Profesional Mobile Legends: Bang Bang Malaysia dan Singapura Musim Keempat.

Nota: MVP adalah pemain pilihan bagi setiap permainan video yang dimerit mengikut prestasi dan tahap konsisten semasa pertandingan.
Menurut posting akaun rasmi MLBB Malaysia di Facebook, Soloz yang juga kapten Shopee Bosskurr dipilih kerana tahap konsistennya dalam permainan.
“Tahap konsistensi adalah kuncinya (raih anugerah MVP ini). Ia membuktikan kehebatan dan keberkesanan permainan (gameplay) sepanjang musim liga ini,”
Sementara itu, perlawanan langsung (playoff) MPL MY/SG Musim Keempat akan dianjurkan di KL Live Life Centre pada 19 Oktober dan 20 Oktober ini.

Jangan lupa untuk datang ke Battle Arena, esok bermula jam 11 pagi ke atas bagi perlawanan All-Star yang akan berlangsung pada jam 12 tengahari.
Di sana juga akan ada sesi beramah mesra bersama peserta MPL seperti Soloz, 2ez4jepv dan Moon.


Nampaknya selepas berakhir Liga Profesional Mobile Legends (MPL), situasi kini berubah. Skuad-skuad teratas Mobile Legends kini mengalami pertukaran roster atau ahli pasukan bagi menghadapi kejohanan akan datang.
Pasukan MysteriousAssassin baru-baru ini kehilangan 2ez4Jepv dan mengambil pemain baru. Kali ini, Team Saiyan pula yang akan menambah ahli baru ke dalam skuad terhebat mereka. Tak lain tak bukan ialah Mohd Faris Zakaria atau Soloz! Ya, agak mengejutkan kerana Soloz asalnya daripada skuad MyA dan kini ingin melebarkan sayap bersama AirAsia Saiyan.
“Selepas berakhirnya MPL, saya ingin terus berkarier dalam Mobile Legends dan apabila mendapat peluang untuk meneruskan kerjaya e-sukan bersama AirAsia Saiyan, saya sangat gembira. Harapan saya ialah kami dapat meningkatkan prestasi permainan dan jadi yang lebih baik dalam pertandingan akan datang,” – Mohd Faris ‘Soloz’ Zakaria akan berkarier sebagai pemain profesional e-sukan sepenuh masa di bawah AirAsia Saiyan.
Perubahan itu bermakna 2 ahli lain AirAsia Saiyan iaitu Fredo dan Hawkeye akan mengambil langkah ke depan dalam karier mereka. Pertamanya, Ahmad Fuad Razali (Fredo) kini bergelar kapten pasukan itu sementara Mohd Farhan Kamari (Hawkeye) pula merasakan perubahan ini adalah yang terbaik untuk pasukan ini lantas membuat keputusan untuk memfokuskan sepenuh masa sebagai Pengurus.
“Bagi menaikkan taraf permainan AirAsia Saiyan, adalah lebih baik untuk saya mengambil tugas sebagai Pengurus dan Jurulatih bagi membantu ahli ASYN meningkatkan prestasi game mereka. Dengan itu, bolehlah saya kongsi pengalaman dengan pemain muda lain yang berminat mengikuti langkah sama,” – Mohd Farhan ‘Hawkeye’ Kamari
Fredo pula mengatakan kekalahan di MPL Playoff sangat mendukacitakan tapi membuat keputusan untuk move on dan jadi lebih baik pada masa akan datang.
“Yang pentingnya, sebagai kapten baru AirAsia Saiyan, saya bertekad untuk membawa pasukan ini ke tahap lebih tinggi demi peminat, rakan dan keluarga yang sentiasa memberi sokongan kepada kami selama ini,” Ahmad Fuad ‘Fredo’ Razali
 Info pemain baru:
Pemain: Mohd Faris bin Zakaria
IGN: Soloz
Media Sosial: FB
Pencapaian terkini: Tempat ketiga dalam Liga Profesional Mobile Legends (MPL)
Pasukan terdahulu: MysteriousAssassin (MyA)


Skin Starlight bagi Mobile Legends: Bang Bang pada bulan Mac nampaknya tak lain tak bukan ialah ‘Street Punk Ling’!

Jika anda saksikan video di atas, pelbagai ganjaran akan diperoleh bagi pembelian pas Starlight tersebut. Antaranya skin yang disebutkan tadi dan painted skin Hammer of Despair (Minotaur).
Seperti biasa akan ada Battle Emote sempena Street Punk Ling dan sacred statue pada peringkat ke-60.
Bagi pengguna pas Starlight sedia ada, anda pasti menerima baucar 20% potongan harga untuk pembelian pas Starlight bulan Mac ini.
Ia boleh didapatkan dengan 385 Diamonds saja jika menggunakan baucar atau 550 Diamonds untuk harga asal.
Ikuti kami di Facebook dan Instagram.
Saksikan kami di YouTube.


Taka baru sahaja dibawa masuk sebagai pemain baru RRQ Hoshi tempoh hari. Kemasukan Taka telah melengkapkan pasukan tersebut yang sememangnya merupakan pesaing yang kuat di dalam arena e-sukan Mobile Legends.
Mempunyai pengalaman bermain bersama BOOM Esports seterusnya Bigetron Alpha, beliau masih tidak dapat memberikan keputusan yang baik di dalam perlawanan untuk membawa balik piala kejohanan yang didamkan.
Dilihat Taka adalah pemain yang dipilih RRQ Hoshi untuk menjadi sebahagian dari mereka, pastinya organisasi tersebut mengenal pasti tentang potensi diri beliau untuk cemerlang di dalam pasukan.
Dari penglihatan ramai orang, Taka adalah salah seorang dari pemain yang versatile dan boleh bermain dengan pelbagai posisi. Pernah bermain sebagai midlaner sebelum ini, secara automatik dia menguasai mage hero yang kini lebih dimainkan sebagai support dalam meta.
Jadi dimana Taka akan ditempatkan di dalam pasukan RRQ Hoshi? Salah seorang player mereka, Xinnn memberitahu pada saat live streaming, beliau yakin Taka akan bermain di sidelane.
“Taka akan mengambil posisi di sidelane. Jadi yang akan merebut posisi di sidelane itu adalah Wizzking, Taka, dan Lemon. Tidak tahu siapa yang akan bermain di sidelane,”
“Siapa yang paling hebat? Kalau marksman Taka dan Wizzking lebih hebat. Lemon tidak begitu bagus dengan posisi Marksman. Akan tetapi Lemon kalau di tournament adalah berbeza. Beliau yang paling mudah menyesuaikan diri dengan posisi,” ujarnya.

Ikuti kami di Facebook, Twitter dan Instagram. Saksikan kami di YouTube.


Separuh akhir kedua Celcom XPAX Kejohanan E-Sukan Kampus Semester 2 Zon Selatan menyaksikan pasukan Skadoosh dari Politeknik Port Dickson (Skadoosh) berentap dengan pasukan Team Blank dari Universiti Tun Hussein Onn Malaysia (UTHM).
Selepas pertarungan sengit 2-1, nampaknya Team Blank akan bertemu rakan universiti, Forces Reborn!
Lihat kembali recap perlawanan penuh mereka dalam video di bawah:

MLBB CELCOM #XPAXKEK SEM 2 Semi Final 2 Zon Selatan- SKADOOSH [PoliPd] vs Team Blank [UTHM]
Paradigm Mall, Johor Bahru semakin hangat dengan perlawanan final ke-2 Mobile Legends Bang Bang! Perlawanan sengit di antara pasukan SKADOOSH (PoliPd) dengan Team Blank (UTHM) memang betul betul menggamatkan lagi keadaan!
Posted by My Game On on Friday, September 27, 2019

Edisi kedua Celcom XPAXKEK membawakan 2 kategori pertandingan iaitu Mobile Legends: Bang Bang dan PUBG Mobile dengan jumlah hadiah wang terkumpul sebanyak RM180,000.
Mengikut format semester lepas, pelajar-pelajar bertanding dalam lima zon iaitu:

Borneo (Wilayah Persekutuan Labuan, Sabah & Sarawak) – Universiti Malaysia Sarawak (UNIMAS), Kuching pada 21 & 22 September 2019
Selatan (Negeri Sembilan, Melaka & Johor) – Paradigm Mall, Johor Bahru pada 27 & 28 September 2019
Tengah (Kuala Lumpur, Selangor & Putrajaya) – Universiti Teknologi MARA (UiTM) Puncak Alam pada 5 & 6 Oktober 2019
Utara (Perak, Penang, Perlis & Kedah) – Universiti Sains Malaysia (USM) Kampus Induk Pulau Pinang pada 12 & 13 Oktober 2019
Pantai Timur (Kelantan, Terengganu & Pahang) – Kuantan City Mall, Kuantan, Pahang pada 26 & 27 Oktober 2019
Grand Finale – The Curve, Damansara pada 23 & 24 November 2019

Pasukan-pasukan berdaftar akan bertanding bagi merebut kedudukan 16 terbaik dalam peringkat online. 16 pasukan yang layak untuk kedua-dua game akan mara ke setiap zon bermula dari UNIMAS, Sarawak.
Pemenang pasukan dari setiap zon ini akan merebut gelaran juara keseluruhan dan hadiah wang terkumpul di The Curve, Damansara pada akhir November. Lebih menarik, kampus yang mengumpul mata tertinggi akan menerima biasiswa bernilai RM50,000 dibawakan oleh Celcom Xpax.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.


Walaupun pemain Team Bosskurr yang lama kini bersama RSG Malaysia, hari ini organsiasi itu mengumumkan kehadiran mereka kembali dalam arena MLBB dengan pengenalan lineup 2021.
Ia terdiri daripada nama yang biasa dikenali dalam Team Bosskurr seperti 2ez4jepv, Flint dan Goten serta tiga ahli baru, Tomen, Myzer dan Godzilla.

View this post on Instagram

A post shared by Official Team Bosskurr Gaming (@teambosskurr)

Dengan tagline ‘Surrender is not an option’, pastinya mereka ingin menggegarkan arena profesional MLBB selepas ini.
Tahniah dan semoga berjaya menghadapi pusingan kelayakan di MPL Musim Ketujuh akan datang!
Foto: Team Bosskurr


Organisasi e-sukan, Team Flash kini meluaskan empayar mereka dalam industri e-sukan dengan pengumuman pasukan Mobile Legends yang diwakili pemain Singapura.
Team Flash memilih pasukan Team Tyrants yang juga naib juara untuk Liga Profesional Mobile Legends (MPL) musim pertama.
Pasukan itu diwakili bakat baru dari Kota Singa iaitu Aeon, Xian, Swan, Aubi, Lun dan Marc yang juga pemain gantian.

“Kami sangat teruja untuk bersama Team Flash. Dengan sokongan mereka, kami akan terus meluncur laju dalam industri ini. Matlamat kami hanya satu, untuk menjadi juara bagi MPL musim kedua dan seterusnya,” – kata kapten Flash Tyrants, Weisheng ‘Aeon’ Ong.
Di minggu pertama MPL, Flash Tyrants meraih kemenangan ke atas Bigetron SG dengan markah 2-1 semalam dan bakal bertemu skuad kebangaan Malaysia, AirAsia Saiyan bermula jam 8 malam ini.
Dalam perkembangan lain, Team Flash kini mempunyai seramai 30 pemain profesional di serantau Asia Tenggara. Ini termasuklah permainan Dota 2, Mobile Legends, FIFA Online 3 dan banyak lagi. Mereka juga merancang untuk menubuhkan fasiliti di Singapura dan kini mempunyai inkubator sendiri (seperti Bootcamp) di Hanoi, Vietnam untuk pemain AOV mereka berentap dalam Sukan Asia 2018 pada akhir Ogos ini.


Orang kata belajar bersungguh-sungguh, main pun bersungguh-sungguh juga.
Itulah semangat yang ditunjukkan oleh Team PYRO dari Politeknik Sultan Salahuddin Abdul Aziz Shah bertanding untuk permainan Mobile Legends: Bang Bang dalam Kejohanan E-Sukan Kampus #XPAXKEK yang berlangsung di Dewan Berlian, UiTM Puncak Alam pada 6 dan 7 April lepas.

Skuad ini dianggotai oleh Faiq Nazeer bin Jasni, Hanis Adlan bin Adnan, Mohd Azley bin Amirudin, Haziq Hafiez bin Suhaimi dan Muhammad Azam bin Ahmad.
Meskipun Team PYRO kalah ke atas tangan Star Guardian (IIUM) pada pusingan separuh akhir, mereka meluahkan rasa syukur dapat menduduki tempat ketiga dan berjaya melayakkan diri ke peringkat Grand Final #XPAXKEK akan berlangsung pada 26 dan 27 April di Sunway Pyramid Ice Skating Rink.
‘Boleh cari duit poket dan jumpa kawan baru’
Sesi penyampaian hadiah Team PYRO bersama Ketua Pegawai Perniagaan Konsumer & Kediaman Celcom Axiata Berhad, Danny Chew, Ketua Pegawai Eksekutif Media Prima Digital, Rafiq Razali dan Prof Dato’ Dr Abu Bakar Abdul Majeed, Rektor UiTM Puncak Alam
Team PYRO mula ditubuhkan kira-kira setahun lalu dan berjinak-jinak menyertai pertandingan Mobile Legends dalam peringkat politeknik dan universiti.
“Kami telah sertai pelbagai pertandingan seperti yang terbesar adalah Alliance of Esports Campus (ACE) dan kami boleh rasa keserasian antara satu sama lain dalam setiap kejohanan kami ceburi,” kata Faiq.
Faiq dan Hanis timbul rasa minat untuk bermain Mobile Legends secara kompetitif kerana game ini semakin popular dalam kalangan ramai pemain dan terdapat banyak pertandingan yang diadakan. Tambah Faiq, “Ini beri peluang kepada kami untuk cari duit poket dan cari ramai kawan baru di luar sana.”
Hampir tarik diri
Pasukan Team PYRO: Faiq Nazeer bin Jasni, Muhammad Azam bin Ahmad, Mohd Azley bin Amirudin, Haziq Hafiez bin Suhaimi dan Hanis Adlan bin Adnan.
Duo pelajar politeknik ini mendedahkan mereka hampir tidak dapat menyertai #XPAXKEK kerana komitmen kepada projek tahun akhir jatuh pada tarikh sama Kejohanan E-Sukan Kampus.
“Pada mulanya, kami hampir nak tarik diri kerana ada penilaian projek tahun akhir tetapi kami dapat tahu pada hari Sabtu itu cuma acara penyampaian hadiah sahaja. Jadi, pensyarah pun beri surat pelepasan dan alhamdulilah, kami berada di sini,” kata Hanis.
Buktikan main game tidak membuang masa
Team PYRO ditemuramah oleh hos Keanu Azman di pentas #XPAXKEK Zon Tengah
Minat mendalam dalam Mobile Legends tidak pernah membuatkan mereka terus mengabaikan pembelajaran. Malahan, Faiq dinobat sebagai salah seorang pelajar terbaik bagi fakulti Kejuruteraan Elektrik dan ini adalah contoh bahawa game tidak menghalang seseorang untuk berjaya dalam akademik.
“Bermain game tidak mengganggu pembelajaran kami. Alhamdulilah, semuanya baik sahaja. Apa yang penting ialah pembahagian masa antara latihan dan pembelajaran.”
“Ibu bapa dan pensyarah pun menyokong kami bermain secara sihat sehinggakan mereka bantu menaja kami selepas melihat pasukan kami berjaya ke Grand Final ACE,” jelas Hanis.
Faiq juga mahu membuktikan main game bukan suatu perkara sia-sia, “Ramai kawan cakap main game ini buang masa. Tetapi, kami boleh buktikan kita boleh mencapai cita-cita lain seperti mengharumkan nama politeknik dan universiti sendiri. Jadi, ini membuatkan kami yakin untuk pergi lebih jauh.”
Sebagai persediaan ke Grand Final #XPAXKEK, kedua-dua pelajar berumur 21 tahun berharap mereka dapat memberi fokus penuh terhadap latihan Mobile Legends sebaik selepas selesai semua projek akhir dan peperiksaan akhir.
—
Kempen #HealthyGaming adalah initiatif yang dilaksanakan oleh Perbadanan Ekonomi Digital Malaysia (MDEC) bagi menggalakkan gaya hidup sihat dan produktif bagi menjana pembangunan e-sukan dan industri permainan digital negara.
Terima kasih kepada XPAX, Kitamen, Perbadanan Ekonomi Digital Malaysia (MDEC), Predator, Sades, Moonton E-Project, Kementerian Belia dan Sukan (KBS), Esports Malaysia (ESM), Cadbury, Todak, Boost, Mountain Dew dan pihak UiTM Puncak Alam atas kerjasama ini.
Ikuti MyGameOn di Facebook dan Instagram serta saksikan kami di YouTube.


Kemungkinan meta hyper carry agak sukar dibawa ke dalam Mobile Legends: Bang Bang selepas kemaskini Project NEXT yang dilancarkan baru-baru ini.
Kemaskini menyeluruh itu meletakkan kembali MLBB sebagai permainan Multiplayer Online Battle Arena (MOBA) yang klasik dengan menitikberatkan pemilihan lane iaitu Gold dan EXP manakala memberi ruang kepada assassin untuk berada di jungle.
Difahamkan, lane Gold kini sesuai untuk marksman dan support manakala Mage pula berada di midlane.
EXP lane pula sesuai untuk hero fighter yang memerlukan level 4 secepat mungkin. Bagaimana pula untuk jungler? Dahulunya buff sering diambil oleh hyper carry tapi kini mereka tidak lagi boleh memegang item jungle sekiranya tiada retribution.
Ini memberikan ruang untuk assassin saja yang boleh menggunakan retribution dan mendapatkan buff dengan lebih cepat. Pemegang item jungle pula akan menerima 40% penolakan EXP daripada minions di lane. Ini menunjukkan jungler tugasnya hanya farm monsters di dalam hutan saja. Malah, EXP tambahan diberikan sebanyak 25% jika pengguna item jungler membunuh monsters.
MLBB juga memudahkan kesemua pemain baharu dengan memberikan saranan dalam permainan untuk memilih lane yang betul berdasarkan hero mereka.
Adakah perubahan menyeluruh ini akan membuatkan MLBB menjadi lebih diminati atau kurang digemari? Sama-sama kita nantikan.
Difahamkan, patch besar ini juga akan berkuatkuasa pada musim liga MPL MY/SG Musim Keenam yang sudah memasuki minggu keempat.

Ikuti kami di Facebook, Twitter dan Instagram. Saksikan kami di YouTube.


Tiket untuk Kejohanan Dunia Mobile Legends:Bang Bang 2019 (M1) kini mula dijual dengan harga diskaun kepada pembeli terawal (early bird) dan pada harga biasa bermula 14 September ini.
Bermula dengan harga RM50 sehingga RM99, anda akan mendapat tiket selama tiga hari untuk kejohanan berkenaan berbanding harga biasa bermula RM55 dan RM110 bagi gold ticket. Rujuk foto di bawah untuk jenis tiket:

Bagi gold ticket ini juga, ia hanya boleh dibeli untuk tiga hari dan anda akan mendapat peluang untuk menerima in-game items dan goodie bag eksklusif. Anda juga akan mendapat tempat duduk lebih hampir dengan pentas pertandingan.

M1 akan diadakan di Axiata Arena pada 15 hingga 17 November ini mengumpulkan 16 pasukan profesional MLBB dari 13 rantau dengan hadiah wang tunai terkumpul AS$250,000 (RM1.05 juta).
Kelayakan diadakan di Kemboja, Thailand & Laos, Vietnam, Jepun, Turki, Russia, Amerika Syarikat dan Brazil sementara jemputan terus diberi kepada Malaysia, Singapura, Filipina dan Myanmar.
Beli tiket sekarang di: https://myticket.asia/#event=32708403


Demam MPL musim kedua mungkin sudah berakhir. Hampir 3 bulan peminat Mobile Legends seluruh Malaysia dan Singapura bertarung penat lelah mereka merebut ranking 8 teratas untuk ke playoffs, memburu hadiah wang tunai terkumpul USD64,000 (kira-kira RM267,000).
Saiyan Reborn muncul juara selepas menewaskan pasukan Singapura, EVOS Esports SG dengan rekod 3-2. Bagaimanapun, Singapura memberi saingan baik yang patut dipuji kerana mempertahankan kedudukan mereka dalam musim liga dan di upper bracket.
Stefan (kiri) bersama ahli pasukan EVOS Esports SG
Mereka terdiri daripada kapten pasukan, Ng Shao Ming (Kolia), Chong Ru Chyi (Soul), Andrew Lim (Potato), Akihiro Furusawa (JPL), Boon Wei Xing Robert (Bambi) dan Tan Zheng Wei (Ace).
Penulis sempat menemubual skuad Singapura itu bagi mendapatkan komen mereka.
MyGameOn: Kami tahu pasukan anda berada di ranking tertinggi pada musim liga dan kemudian sangat bersedia di playoffs, mendominasi upper bracket hinggalah ke grand finals. Apa agaknya kunci kemenangan bagi pasukan anda?
Soul: Saya rasa faktor paling utama yang membantu kami sentiasa konsisten ialah kemahiran individu masing-masing. Berbanding dengan tujuh pasukan lain, kami mempunyai latihan yang kurang kalau diperhatikan dari bilangan bintang. Tapi apabila kami berlatih, saya rasakan setiap perlawanan itu ada objektif tersendiri jadi kami taklah grind setiap game tanpa hala tuju dalam sehari.
MyGameOn: Apa yang anda boleh katakan tentang esports di Singapura?
Soul: Di Singapura, ia sangat berlainan kerana semua orang sibuk dengan universiti dan kerja. Kami kemudiannya perlu berdikari dan fikirkan sendiri strategi, merancang waktu latihan dan macam-macam lagi. Kalaulah masyarakat di Singapura membenarkan kami menjadi pemain game profesional sepenuh masa barulah saya rasa kami boleh pergi lebih jauh.
MyGameOn: Apa yang anda boleh katakan tentang kekalahan tempoh hari? Apa faktor yang menyumbang kepadanya.
Soul: Kekalahan kepada TSYR adalah kerana mereka bermain dengan baik dan outdraft kami. Saya juga tak berapa yakin untuk membawakan hero yang jarang dimainkan dan mungkin itu yang menyebabkan draft kami agak sama dan kurang versatail. Saya percaya kami kalah pada draft, semua orang boleh nampak kelainan pada game 4 dan 5.
MyGameOn: Pasukan Singapura memang bagus dalam mengekalkan perlawanan, anda tahu BAGAIMANA untuk bermain dengan betul. Adakah jurulatih dan penganalisa membantu dalam hal ini?
Soul: Saya percaya yang kami bertindak balas dengan situasi lebih cepat dan bijak. Selain itu, kami rasa kekuatan utama adalah pada strategi dan kemahiran analitikal. Bagaimanapun, kami memang inginkan seorang jurulatih kerana saya percaya ia adalah penting untuk membuatkan pasukan itu melangkah lebih jauh seperti terjadi pada Bren Esports PH.
MyGameOn: Tak mengapa dapat naib juara.. tapi mesti anda ingin sasar kejayaan lebih baik. Jadi kejohanan mana yang anda sasarkan? Dan apa kata-kata anda untuk peminat di Malaysia yang memberi sokongan?
Soul: Memang mengecewakan apabila mendapat tempat kedua tapi kami ingin sasarkan kejohanan besar lain dalam rantau ini jadi kami boleh terus berlatih dan mengekalkan momentum pasukan seperti yang kami buat di MPL ini. Untuk rakyat Malaysia yang menyokong kami pada finals, terima kasih kerana menyokong EVOS Esports SG, dan kami takkan kecewakan anda lagi!


Peminat pasukan Mobile Legends, Team Saiyan menerima berita baik apabila skuad Malaysia itu akan dijenamakan semula sebagai AirAsia Saiyan.
Ini bermakna Ketua Pegawai Eksekutif (CEO) Kumpulan AirAsia Bhd dan CEO Bersama Kumpulan AirAsia X, Tan Sri Tony Fernandes bertanggungjawab sebagai pemilik pasukan itu.

Cool stuff we doing. Starting to invest in #esports the sport of the digital generation with the best team in Asean #TeamSaiyan. Love your passion Mervyn pic.twitter.com/QpIgn0E9Zi
— Tony Fernandes (@tonyfernandes) March 29, 2018

Tony ada memuat naik satu video di Facebook Team Saiyan dan korang boleh mendengar ucapan beliau.

Pengurus Team Saiyan, Mervyn Lai pun ada suarakan keterujaannya.
“Teruja tak terkata. Ia ibarat mimpi jadi kenyataan. Saya tak boleh berhenti berfikir tentangnya. Ia pastinya akan menolong kami (Team Saiyan) menjadi sebuah pasukan profesional sepenuhnya.
“Tak cukup dengan itu, langkah ini akan menyelesaikan masalah kewangan yang kami setakat ini. Lebih menggembirakan saya, semua ahli (pemain) juga berkongsi perasaan teruja,”
Team Saiyan boleh dikatakan antara pasukan Mobile Legends terbaik negara kerana pernah meraih juara dalam kejohanan Mobile Legends SouthEast Asia Cup (MSC) peringkat Malaysia tahun lepas.
Nak tengok bila lagi Team Saiyan akan beraksi? jangan lupa saksikan perlawanan dan perkembangan mereka seterusnya dalam Mobile Legends Professional League (MPL) Malaysia dan Singapura pada 13 dan 14 April ini.


Wakil Malaysia ke kejohanan PVP Esports Campus Championship, UiTM Vendetta dari UiTM Shah Alam sudah pun bersedia untuk menghadapi perlawanan pada hari ini.
Mereka diwakili oleh:

Muhammad Nabil Japri (King Abey) – Kapten
Muhammad Badrun Ahmad Puad (King Badd)
Danish Haziq Azrul Yussaini (King Deft)
Aliff Nasir (King Dead)
Muhammad Amirul Iqmal Rosma (King Coca)
Muhammad Zulhafiz Md Yusuf (King White)

UiTM Vendetta
Kapten pasukan, Muhammad Nabil rasa bersyukur dapat membawa harapan universiti dan nama negara di peringkat Asia Tenggara. Sebelum ini, mereka layak apabila menjuarai Yoodo Kejohanan E-Sukan Kampus Semester 3 (#YoodoKEK) yang diadakan baru-baru ini.
“Alhamdulillah, saya bersyukur pasukan kami dapat harungi sampai ke peringkat ini.
“Sebelum sampai ke Grand Final KEK 3, kami tewas dua edisi sebelumnya. Tapi untuk edisi ketiga ini, saya rekrut ahli baru dan kami ‘sekepala’.
“Walaupun ada yang berbeza fakulti dan jurusan, kami boleh bermain dan berlatih sama dengan baik,” kata Nabil.
Kata Nabil, kali ini ada pemain keenam iaitu Zulhafiz yang menjadi penganalisa buat pasukan mereka.
“Saya rasa teruja dan berbangga untuk mewakili negara kerana akhirnya nampak yang main game ni bukanlah aktiviti sia-sia.
“Kejohanan anjuran Singtel (PVP Esports) ini juga membuka mata pihak universiti untuk memandang e-sukan sebagai satu landasan yang kompetitif dan platform baik untuk mahasiswa menonjolkan bakat,” kata Nabil.
Kalau dulu selalu berlatih di restoran mamak untuk dapatkan sambungan Internet yang bagus, kali ini pihak UiTM sudah mula membekalkan kemudahan kepada pemain untuk berlatih.
“Akan ada tempat latihan tak lama lagi menerusi inisiatif kelab e-sukan. Kami juga menerima elaun dari pihak universiti untuk menyertai kejohanan.
“Insya-Allah kami akan buat yang terbaik kali ini demi semua orang,” katanya.
Menceritakan pembahagian masa antara bermain game dan belajar, ia tidak begitu sukar kerana mereka hanya berlatih pada sebelah malam.
“Waktu siang memang diperuntukkan untuk tujuan belajar dan menghadiri kuliah.
“Kami hanya berlatih pada jam 10 malam dan ke atas apabila semua pemain sudah menyiapkan tugasan masing-masing,” katanya.
Nabil juga beranggapan pelajaran masih utama kerana sebagai mahasiswa, karier sebagai atlet e-sukan hanya dilakukan secara separuh masa.
Artikel berkaitan: PVP Esports Campus Championship akan bermula hari ini.
Jangan lupa saksikan live di Facebook My Game On pada jam 6:45 petang nanti.

Kem latihan di Eastin Hotel Kuala Lumpur

Selama empat hari tiga malam,  pasukan UiTM Vendetta berada di Eastin Hotel Kuala Lumpur untuk berlatih menghadapi kejohanan ini.
Selain menyediakan bilik khas untuk tujuan latihan, pemain UiTM Vendetta juga diberi peluang menjamu selera pada waktu pagi, petang dan malam. Mereka juga diberikan bilik untuk beristirehat sepanjang tiga hari berada di sini.
Terima kasih Eastin Hotel Kuala Lumpur kerana memberi peluang kepada atlet-atlet Malaysia melakukan persiapan rapi sebelum kejohanan PVP Esports Campus Championship!